open-index/open-wikipedia-markdown huggingface dataset:
റെജിനാൾഡ് ഡയർ

ജാലിയൻവാലാബാഗ് കൂട്ടക്കൊലയ്ക്ക് നേതൃത്വം നൽകിയ ബ്രിട്ടിഷ് സൈനികോദ്യോഗസ്ഥനായിരുന്നു **റെജിനാൾഡ് ഡയർ**. പാകിസ്താനിലെ പഞ്ചാബിലുള്ള മുറെയിൽ ഒരു മദ്യ നിർമാതാവിന്റെ മകനായി 1864 ഒക്ടോബർ 9-ന് ഇദ്ദേഹം ജനിച്ചു. ഇംഗ്ലണ്ടിൽ കോർക്ക് കൗണ്ടിയിലുള്ള മിഡിൽട്ടൻ കോളജിൽ വിദ്യാഭ്യാസം പൂർത്തിയാക്കിയശേഷം 1885-ൽ ബ്രിട്ടിഷ് സൈന്യത്തിൽ ചേർന്ന ഇദ്ദേഹത്തെ ഇന്ത്യയിലെ സൈനിക സേവനത്തിനായി നിയോഗിച്ചു. 1886-87-ലെ ബർമാ യുദ്ധത്തിൽ ഡയർ പങ്കെടുത്തിട്ടുണ്ട്. 1901-02-ലെ വാസിറിസ്ഥാൻ യുദ്ധത്തിലും 1908-ലെ സക്കാ ഖെൽ മുന്നേറ്റത്തിലും പങ്കെടുക്കുകയുണ്ടായി. ഒന്നാം ലോകയുദ്ധകാലത്ത് പൂർവ പേർഷ്യാ അതിർത്തിയിൽ 45-ആം കാലാൾപ്പടയെ ഡയർ നയിച്ചിരുന്നു.

## ജാലിയൻവാലാബാഗ് കൂട്ടക്കൊല

ഇദ്ദേഹം പഞ്ചാബിലെ ജലന്ധറിൽ ബ്രിഗേഡ് കമാൻഡറായിരിക്കുമ്പോഴാണ് 1919 ഏപ്രിലിൽ ജാലിയൻവാലാബാഗ് സംഭവമുണ്ടാകുന്നത്. അമൃതസറിലെ ക്രമസമാധാന പാലനത്തിനായി ഇദ്ദേഹത്തെ വൈസ്രോയി നിയമിച്ചിരുന്നു. ഒരു പൊതുയോഗം നടക്കുകയായിരുന്ന ജാലിയൻവാലാബാഗിലേക്ക് ഡയർ സൈന്യവുമായെത്തി ആൾക്കൂട്ടത്തിനു നേരേ വെടിവയ്ക്കുകയാണുണ്ടായത്. പലരും മരണമടയുകയും ധാരാളം പേർക്ക് പരുക്കേൽക്കുകയുമുണ്ടായി. ഇന്ത്യാക്കാരെ കാൽമുട്ടിലിഴയിക്കുന്നതുൾപ്പടെയുള്ള പല അടിച്ചമർത്തൽ നയങ്ങളും ഇദ്ദേഹം തുടർന്നിരുന്നു. കിരാതമായ ഈ കൊലപാതകത്തെപ്പറ്റി അന്വേഷിക്കാൻ ഹർ പ്രഭുവിന്റെ നേതൃത്വത്തിൽ ഒരു കമ്മിറ്റിയെ 1919-ൽ നിയോഗിക്കുകയുണ്ടായി. കുറ്റക്കാരനായി കണ്ടെത്തിയ ഡയറിനെ ഇംഗ്ലണ്ടിലേക്ക് തിരിച്ചു വിളിച്ചു. ഇംഗ്ലണ്ടിൽ ഒരു വിഭാഗം ഇദ്ദേഹത്തോടു സഹാനുഭൂതി പ്രകടിപ്പിച്ചിരുന്നു. ഇത് ഇന്ത്യയിൽ പ്രതിഷേധമുളവാക്കുകയുമുണ്ടായി. 1927 ജൂലൈ 23-ന് ഇദ്ദേഹം ബ്രിസ്റ്റോളിൽ മരണമടഞ്ഞു.

## ഇതുകൂടികാണുക

*ജാലിയൻവാലാബാഗ് കൂട്ടക്കൊല

## പുറത്തേക്കുള്ള കണ്ണികൾ
*http://www.massviolence.org/Dyer-Reginald
*http://www.amazon.com/The-Butcher-Amritsar-General-Reginald/dp/1852855754

വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
വർഗ്ഗം:1864-ൽ ജനിച്ചവർ
ഫെലിക്സ് ഡയർഷിൻസ്കി

റഷ്യയിലെ ബോൾഷെവിക് വിപ്ലവകാരിയും സോവിയറ്റ് രാഷ്ട്രത്തിന്റെ സ്ഥാപകരിലൊരാളുമായിരുന്നു **ഫ്യേലിക്സ് എഡ്‌മൂന്ദവിച്ച് ദ്സിർഷ്ഴീൻസ്‌ക്കിയ്** (ജ: 11 സെപ്റ്റംബർ 1877 – 20 ജൂലൈ 1926) . ലിത്വാനിയയിലെ വിൽന (Vilna) പ്രവിശ്യയിൽ ഒരു കുലീന പോളിഷ് കുടുംബത്തിലാണ് ഇദ്ദേഹം ജനിച്ചത്.

## ജയിൽശിക്ഷ
1895-ൽ സോഷ്യൽ ഡെമോക്രാറ്റിക് പാർട്ടിയിൽ ചേർന്നു പ്രവർത്തിച്ച ദ്സിർഷീൻസ്കിയെ സാർ ഭരണകൂടത്തിന്റെ പോലീസ് പല തവണ അറസ്റ്റു ചെയ്യുകയും നാടുകടത്തുകയും ചെയ്തിട്ടുണ്ട്. ഇതിൽപ്പെടുന്ന ഒടുവിലത്തെ അറസ്റ്റ് 1912-ലായിരുന്നു. ഇതോടെ ഇദ്ദേഹം 9 വർഷത്തെ കഠിന തടവിനു ശിക്ഷിക്കപ്പെട്ട് ജയിലിലായി. 1917-ലെ ഫെബ്രുവരി വിപ്ലവത്തോടെ ജയിൽ മോചിതനായ ഡയർഷീൻസ്കി ബോൾഷെവിക് വിപ്ലവത്തിൽ സജീവമായി പങ്കെടുത്തു. റഷ്യയിൽ ഭരണം പിടിച്ചടക്കാൻ മുൻകൈ എടുത്തവരിൽ ഒരാളായിരുന്നു ഇദ്ദേഹം.

## പദവികൾ

കമ്യൂണിസ്റ്റു പാർട്ടിയുടെ ആദ്യത്തെ രഹസ്യപ്പൊലിസ് സംഘടനയായിരുന്ന *ചെകാ* (Cheka) യുടെ അധ്യക്ഷനായി 1917 ഡിസംബറിൽ ഇദ്ദേഹം അവരോധിതനായി. *ചെകാ* പിന്നീട് 1922 മുതൽ *ഒ. ജി. പി. യു.* എന്ന പേരിൽ പ്രവർത്തിക്കാൻ തുടങ്ങിയപ്പോഴും അധ്യക്ഷപദവിയിൽ തുടർന്ന ഇദ്ദേഹം മരണം വരെ ഈ സ്ഥാനം വഹിച്ചിരുന്നു. ഡയർഷിൻസ്കി 1919-ൽ ആഭ്യന്തര മന്ത്രിയും 1921-ൽ ഗതാഗത മന്ത്രിയുമായി നിയമിതനായി. 1921-നു ശേഷം സോവിയറ്റ് യൂണിയന്റെ സാമ്പത്തിക കാര്യങ്ങളിൽ ഇദ്ദേഹം ശ്രദ്ധ ചെലുത്തിപ്പോന്നു. 1924-ൽ സുപ്രീം ഇക്കണോമിക് കൗൺസിലിന്റെ അധ്യക്ഷനാവുകയുമുണ്ടായി. ലെനിന്റെ മരണശേഷം ഇദ്ദേഹം സ്റ്റാലിനെ പിന്തുണച്ചിരുന്നു. 1926 ജൂലൈ 20-ന് ഇദ്ദേഹം മോസ്കോയിൽ നിര്യാതനായി. 

## അവലംബം

## പുറത്തേയ്ക്കുള്ള കണ്ണികൾ
*http://www.spartacus.schoolnet.co.uk/RUSDzerzhinsky.htm 
*http://russiapedia.rt.com/prominent-russians/politics-and-society/felix-dzerzhinsky/

വർഗ്ഗം:1877-ൽ ജനിച്ചവർ
വർഗ്ഗം:1926-ൽ മരിച്ചവർ
വർഗ്ഗം:സെപ്റ്റംബർ 11-ന് ജനിച്ചവർ
വർഗ്ഗം:ജൂലൈ 20-ന് മരിച്ചവർ
എളവൂർ

എറണാകുളം ജില്ലയിലെ ആലുവ താലൂക്കിൽപ്പെടുന്ന ഒരു ഗ്രാമപ്രദേശമാണ് **എളവൂർ**. പാറക്കടവ് ഗ്രാമപഞ്ചായത്തിലാണ് ഈ പ്രദേശം ഉൾപ്പെടുന്നത്. ചാലക്കുടിപ്പുഴയുടെ തീരത്താണ് എളവൂർ ഗ്രാമം സ്ഥിതി ചെയ്യുന്നത്. എളവൂർ പാറക്കുളം ബൃഹത്തായ ഒരു ജലസംഭരണിയും മനോഹരമായ കാഴ്ചയുമാണ്.
## ആരാധനാലയങ്ങൾ
* സെന്റ് മേരീസ് ദേവാലയം, താഴേപ്പള്ളി
* സെന്റ് ആന്റെണീസ് ദേവാലയം, കുന്നേൽപ്പള്ളി
* പുത്തൻകാവ് ശ്രീഭഗവതീ ക്ഷേത്രം 
* ശ്രീകണ്ഠേശ്വരം ശ്രീ മഹാദേവ ക്ഷേത്രം
* തൃക്കോവിൽ ക്ഷേത്രം
* പീചേലിക്കാവ് ക്ഷേത്രം

## വിദ്യാഭ്യാസം
* സെന്റ് ആന്റണീസ് യു പി സ്കൂൾ
* സെന്റ് റോക്കീസ് എൽ പി സ്കൂൾ
* ഗവ എൽ പി സ്കൂൾ, എളവൂർ
## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
കോറൽ പൂച്ചസ്രാവ്

വംശനാശഭീക്ഷണി നേരിടുന്ന ഒരിനം സ്രാവാണ് **പൂച്ചസ്രാവ്** . മുട്ടയിടുന്ന ഇനമാണ് പൂച്ചസ്രാവുകൾ. മെലിഞ്ഞതും ഇരുണ്ട തവിട്ടുനിറത്തിൽ വെള്ള പൊട്ടുകളുമുള്ളതാണ് ഇവയുടെ ശരീരം. പവിഴപ്പുറ്റുകൾക്കും പാറക്കെട്ടുകൾക്കിടയിലുമാണ് ഇവ സാധാരണ കാണപ്പെടുന്നത്. ഇവയ്ക്ക് രണ്ടു മുട്ടസഞ്ചികൾ ഉണ്ടാകും. ഇന്ത്യൻ മഹാസമുദ്രത്തിലും അറബിക്കടലിലും തെക്കൻ ചൈനാക്കടലിലും കാണപ്പെടുന്നു. ആവാസവ്യവസ്ഥയുടെ ശിഥിലീകരണം മൂലം ഇവ വംശനാശം നേരിടുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:സ്രാവുകൾ
ടോമോഗ്രാഫി

തുളച്ചു കയറാൻ കഴിവുള്ള തരംഗങ്ങൾ ഉപയോഗിച്ച് പാളികൾ അല്ലെകിൽ ഖണ്ഡം തിരിച്ചു പ്രതിച്ഛായ ഉണ്ടാകുന്ന രീതി ആണ് **ടോമോഗ്രാഫി**. ഇങ്ങനെ പ്രതിച്ഛായ ഉണ്ടാകാൻ സഹായിക്കുന്ന ഉപകരണത്തെ **ടോമോഗ്രാഫ്** എന്നും, ആ പ്രതിച്ഛായയെ **ടോമോഗ്രാം** എന്നും വിളിക്കുന്നു.

## പുറത്തേക്കുള്ള കണ്ണികൾ
* International Journal of Tomography & Statistics (IJTS)
വർഗ്ഗം:വൈദ്യശാസ്ത്രം - അപൂർണ്ണ ലേഖനങ്ങൾ
എളവൂർ തൂക്കം

കേരളത്തിലെ എറണാകുളം ജില്ലയിലെ എളവൂർ പുത്തൻകാവ് ശ്രീഭഗവതീ ക്ഷേത്രത്തിൽ നടന്നിരുന്ന തൂക്കമാണ് **എളവൂർ തൂക്കം**. എളവൂർ പുത്തൻകാവിൽ കുറേക്കാലം മുമ്പുവരെ പതിവായി തൂക്കം നടന്നിരുന്നു. വിവിധ സംഘടനകളുടെ എതിർപ്പിനെ തുടർന്ന് 1987-ൽ തൂക്കം നിരോധിച്ചു.

## തൂക്കുന്ന വിധം, അനുഷ്ഠാനം

നീണ്ട തടികൊണ്ടു നിർമിച്ച ചാടിന്റെ അഗ്രഭാഗത്ത് കീഴിലുള്ള കൊളുത്ത് തൂക്കക്കാരനായ ആളിന്റെ മുതുകിലെ തൊലിയിൽ കോർത്ത് അയാളെ ചാടിൽ നിന്ന് തൂക്കിയിടുകയും ചാട് 30 അടിയോളം ആകാശത്തിലേക്ക് ഉയർത്തിയിട്ട് ക്ഷേത്രത്തിനു ചുറ്റും മൂന്ന് തവണ ചുറ്റിക്കൊണ്ടു പോവുകയും ചെയ്യുന്ന ചടങ്ങായിരുന്നു ഇവിടത്തെ തൂക്കം. ദേവിയുടെ ആരാധകർ നേരുന്ന വഴിപാടായിട്ടാണ് ഇവിടെ തൂക്കം നടത്തിപ്പോന്നത്. 

നേർച്ചക്കാർ തൂക്കക്കാരായ ആളുകളേയും നിർദ്ദേശിച്ചുവന്നു. അങ്ങനെ നിർദ്ദേശിക്കപ്പെടുന്ന ആളുകൾ മീനമാസം 1-ാം തീയതി മുതൽ മേടം 10-ാം തീയതി വരെ 41 ദിവസം വ്രതം അനുഷ്ഠിക്കണം. ആ വ്രതകാലത്തിന്റെ അവസാനത്തെ 10 ദിവസങ്ങളിൽ പ്രത്യേകതരം ഔഷധച്ചെടികളുടെ സത്ത് ചേർത്ത് തയ്യാറാക്കിയ എണ്ണകൊണ്ട് അവരുടെ ശരീരം തിരുമ്മുക പതിവായിരുന്നു. ഈ തിരുമ്മലിന്റെ ഫലമായി അവരുടെ ചർമം മാംസത്തിൽ നിന്ന് വേർതിരിയും എന്നാണ് കരുതിപ്പോന്നത്. തൂക്കം കഴിഞ്ഞ് 7 ദിവസം തൂക്കക്കാർ ക്ഷേത്രത്തിനു പുറത്ത് വരാറുണ്ടായിരുന്നില്ല. ഈ സമയത്ത് അവരുടെ ശരീരത്തിൽ ക്ഷേത്രത്തിലെ മഞ്ഞൾപ്പൊടി തേച്ച് കച്ചകൊണ്ട് ബന്ധിക്കുമായിരുന്നു. 

തൂക്കക്കാരന്റെ ശരീരത്തിൽ ചാടിലെ കൊളുത്ത് കുത്തിക്കയറ്റുമ്പോൾ പുറത്തുവരുന്ന രക്തത്തിന്റെ രൂപത്തിൽ ദേവിക്ക് രക്തം കൊണ്ട് ബലി നടത്തുക എന്നതായിരുന്നു തൂക്കത്തിന്റെ പിന്നിലുള്ള സങ്കല്പം. ഈ രീതിയിൽ ഭക്തന്മാരുടെ ശരീരത്തിൽ കൊളുത്ത് കുത്തികയറ്റി രക്തം ദേവിയുടെ മുമ്പിൽ അർപ്പിച്ച് തൂക്കം നടത്തുക എന്ന പതിവ് കുറേക്കാലം മുമ്പ് കേരളത്തിനു പുറത്തുള്ള പല ക്ഷേത്രങ്ങളോടനുബന്ധിച്ചും നടന്നിരുന്നതായി ചരിത്ര ഗവേഷകർ ചൂണ്ടിക്കാണിച്ചിട്ടുണ്ട്. എന്നാൽ ഇപ്പോൾ ആ പ്രദേശങ്ങളിൽ ബലികർമരൂപത്തിലുള്ള ഇത്തരം തൂക്കം നടക്കുന്നതായി അറിവില്ല. എളവൂർ കാവിലെ തൂക്കത്തിലും തൂക്കക്കാരന്റെ ചർമത്തിനുള്ളിലേക്ക് കൊളുത്ത് കുത്തിക്കയറ്റി വന്നിരുന്നതുകൊണ്ട് അത് ക്രൂരമായ ഒരു പീഡനം ആണെന്ന അഭിപ്രായം കുറേക്കാലം മുമ്പ് ഉയർന്നു. ഇങ്ങനെ രക്തബലി നടത്തുന്നതിനെതിരായി സംഘടിതമായ പ്രതിഷേധം ഉയർന്നു വരികയും അതിന്റെ ഫലമായി ഇളവൂർ കാവിലെ തൂക്കം ഉപേക്ഷിക്കപ്പെടുകയും ചെയ്തു. മൂന്നുതരം തൂക്കങ്ങൾ പണ്ട് അവിടെ നിലവിലിരുന്നു എന്നും തൂക്കക്കാരൻ ശരീരത്തിന്മേൽ നടത്തുന്ന ചമയത്തെ ആസ്പദമാക്കി ഈ മൂന്നു തരം തൂക്കങ്ങളെ മനുഷ്യത്തൂക്കം, ഗരുഡത്തൂക്കം, ദാരികത്തൂക്കം എന്നീ പേരുകളിൽ വിശേഷിപ്പിച്ചിരുന്നു എന്നും പഴമക്കാർ പറയുന്നു.

## വീണ്ടൂം തൂക്കം നടത്തുവാനുള്ള ശ്രമങ്ങൾ
ക്ഷേത്രത്തിൽ 2004-ൽ തൂക്കം നടത്തുവാനുള്ള ശ്രമങ്ങൾ നടത്തിയിരുന്നുവെങ്കിലും എറണാകുളം ജില്ലാ കളക്ടർ പുറപ്പെടുവിച്ച നിരോധന ഉത്തരവ് പ്രകാരം പോലിസ് ക്ഷേത്രത്തിൽ പ്രവേശിക്കുകയും തൂക്കത്തിനായി തയ്യാറാക്കിയ ഉപകരണങ്ങൾ എടുത്ത് മാറ്റുകയും ചെയ്തു.  

## അവലംബം

വർഗ്ഗം:കേരളത്തിലെ അനുഷ്ഠാനങ്ങൾ
ഡ്യൂൾ

2011ലെ ദേശീയ ചലച്ചിത്രപുരസ്കാരത്തിൽ മികച്ച ചലച്ചിത്രത്തിനുള്ള പുരസ്കാരം നേടിയ ചിത്രമാണ് **ഡ്യൂൾ**(മറാത്തി: देऊळ). ഉമേഷ് വിനായക് കുൽക്കർണിയുടെ സംവിധാനത്തിൽ പ്രദർശനത്തിനെത്തിയ ഡ്യൂൾ മറാത്തി ചലച്ചിത്രമാണ് .  അഭിജീത് ഘോലാപ് നിർമ്മിച്ച ഈ ചിത്രത്തിൽ ഗിരീഷ് കുൽക്കർണി, നാന പടേക്കർ, ദിലീപ് പ്രഭവാൾക്കർ, സൊണാലി കുൽക്കർണി എന്നിവർ പ്രധാനവേഷങ്ങൾ കൈകാര്യം ചെയ്തിരിക്കുന്നു. ഇന്ത്യയുടെ കൊച്ചു ഗ്രാമങ്ങളിൽ ആഗോളവത്കരണം മൂലം ഉണ്ടാവുന്ന മാറ്റങ്ങളും ഗ്രാമങ്ങളുടെ ദയനീയ സ്ഥിതിയും ഈ ചലച്ചിത്രം വരച്ചുകാട്ടുന്നു.

മികച്ച ചിത്രത്തിനുള്ള പുരസ്കാരത്തിനു പുറമെ മികച്ച നടൻ, മികച്ച സംഭാഷണം എന്നിവയ്‌ക്കുള്ള പുരസ്കാരങ്ങൾ ഈ ചിത്രത്തിലൂടെ ഗിരീഷ് കുൽക്കർണി നേടി.

മറാത്തി ചലച്ചിത്രരംഗത്ത് നസീറുദ്ദീൻ ഷാ അരങ്ങേറ്റം കുറിച്ച ചിത്രവും ഡ്യൂൾ ആണ്.

## അഭിനേതാക്കൾ
* ഗിരീഷ് കുൽക്കർണി
* നാന പടേക്കർ
* ദിലീപ് പ്രഭവാൾക്കർ
* സൊണാലി കുൽക്കർണി
* ജ്യോതി സുഭാഷ്
* അതിഷ നായിക്
* ഉഷ നട്ക്കർണി
* കിഷോർ കദം
* ശ്രീകാന്ത് യാദവ്

## അവലംബം


വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വാസ്കോ ഡ ഗാമാ പാലം

യൂറോപ്പിലെ ഏറ്റവും നീളം കൂടിയ പാലമാണ് **വാസ്കോ ഡ ഗാമാ പാലം**. പോർച്ചുഗലിന്റെ തലസ്ഥാനമായ ലിസ്ബണിൽ ടാഗസ് നദിക്കു കുറുകെയാണ് പാലം നിർമ്മിച്ചിരിക്കുന്നത്. 420 മീറ്റർ ഉയരമുള്ള പാലത്തിനു 17.2 കിലോമീറ്റർ നീളമുണ്ട്. 1995-ൽ ആരംഭിച്ച നിർമ്മാണം 1998-ലാണ് പൂർത്തിയായത്. 1998 മാർച്ച് 29-ന് പാലം തുറന്നുകൊടുത്തു. വാസ്കോ ഡ ഗാമയുടെ ഇന്ത്യാ സന്ദർശനത്തിന്റെ 500 ആം വാർഷികത്തോടനുബന്ധിച്ചാണ് പാലം ഉദ്ഘാടനം ചെയ്തത്.

## വിവരണം
ആറു വരി പാത , വേഗത പരിതി ൧൨൦ കിമി / മണിക്കൂർ 
## അവലംബം

## പുറത്തേക്കുള്ള കണ്ണികൾ

* Portal das Nações  Discover the Ponte Vasco da Gama
*BBC news story of bridge opening
*Flickr photos of bridge

വർഗ്ഗം:പോർച്ചുഗലിലെ പാലങ്ങൾ
ഗ്രസന സ്രാവ്

ചെറിയ ഒരിനം സ്രാവാണ് **ഗൾപ്പർ സ്രാവ്** . ചാരയോ തവിട്ടു കലർന്ന ചാരനിറത്തിലോ ഇവ കാണപ്പെടുന്നു. ആഴക്കടൽ മത്സ്യബന്ധനവും കുറഞ്ഞ പ്രജനനനിരക്കും മൂലം ഇവ വംശനാശഭീഷണി നേരിടുന്നുണ്ട്. ആൺസ്രാവിനു 60 - 80 സെന്റീമീറ്റർ നീളവും പെൺസ്രാവിനു 90 - 105 സെന്റീമീറ്റർ വരെ നീളവും വയ്ക്കുന്നു. ഒറ്റപ്രസവത്തിൽ ഒന്നോ രണ്ടോ കുഞ്ഞുങ്ങൾ മാത്രമാണ് ജനിക്കുന്നത്. 

## അവലംബം

*  Database entry includes a lengthy justification of why this species is vulnerable
* 
* 
* FAO Species Catalogue Volume 4 Parts 1 and 2 Sharks of the World

വർഗ്ഗം:സ്രാവുകൾ
കറുത്ത ചിറകൻ സ്രാവ്

ചിറകുകളുടെ അഗ്രഭാഗം കറുപ്പുനിറത്തിലുള്ള ഒരിനം സ്രാവാണ് **കറുത്ത ചിറകൻ സ്രാവ്** . ഇടത്തരം വലിപ്പമുള്ള ഇവ ചാരയോ തവിട്ടോ നിറത്തിലാണ് കാണപ്പെടുന്നത്. തടിച്ച ചെറിയ തലയും ദീർഘവൃത്താകൃതിയുള്ള കണ്ണുകളുമാണ് ഇവയുടെ പ്രത്യേകത. 

മുതിർന്ന ആൺസ്രാവുകൾക്ക് 90 - 100 സെന്റീമീറ്റർ നീളവും പെൺസ്രാവിനു 200 സെന്റീമീറ്റർ വരെ നീളവും കാണുന്നു. പവിഴപ്പുറ്റുകൾക്കിടയിലും ആഴം കുറഞ്ഞ സമുദ്രഭാഗങ്ങളിലുമാണ് ഇവയെ സാധാരണ കാണപ്പെടുന്നത്. വേലിയേറ്റം, വേലിയിറക്കം എന്നിവ അനുസരിച്ച് ഇവ ദേശാടനം നടത്താറുണ്ട്. ചെറു മത്സ്യങ്ങളും കടൽജീവികളുമാണ് ഇവയുടെ ആഹാരം. ഒറ്റപ്രസവത്തിൽ രണ്ടു മുതൽ നാലു കുഞ്ഞുങ്ങൾ വരെ ജനിക്കുന്നു. 

## അവലംബം

## പുറത്തേക്കുള്ള കണ്ണികൾ

* ''Carcharhinus melanopterus'', Blacktip reef shark at FishBase
* ''Carcharhinus melanopterus'' (Blacktip Reef Shark) at IUCN Red List
* Biological Profiles: Blacktip Reef Shark  at Florida Museum of Natural History Ichthyology Department

വർഗ്ഗം:സ്രാവുകൾ
ഹമ്മിങ് ബേഡ്

ലോകത്തിലെ ഏറ്റവും ചെറിയ പക്ഷികളുടെ കുടുംബമാണ് **ഹമ്മിങ് ബേഡ്**. പക്ഷികളിൽ പിന്നോട്ടു പറക്കാൻ കഴിവുള്ള ഏക ഇനവും ഹമ്മിങ് ബേഡാണ്. 

## അവലംബം

## പുറത്തേക്കുള്ള കണ്ണികൾ

*High-resolution photo gallery of almost 100 species.
*High-resolution photo gallery of many species of Hummingbirds.
*Hummingbird videos on the Internet Bird Collection
* Photographs of SouthWest U.S. Hummingbirds and International Hummingbirds 
*Hummingbird Banding Research 
* Hummingbird Plants Database 
*Hummingbird gardens
*Hummingbird garden species, suitable for the California High Desert 
*How to create a butterfly and hummingbird garden  
*Hummingbird nesting data for 7 years at one site 

വർഗ്ഗം:പക്ഷികുടുംബങ്ങൾ
വർഗ്ഗം:ഹമ്മിംഗ് ബേർഡ്സ്
സമ്മോമ വസ്തു

thumb|300px|പാപ്പില്ലറി തൈറോയ്ഡ് അർബുദത്തിലെ സമ്മോമ വസ്തു
ശരീരകലകളിലെ കാൽസ്യത്തിന്റെ ഉരുണ്ട രൂപത്തിലുള്ള അടിഞ്ഞുകൂടലിനെയാണ് **സമ്മോമ വസ്തുക്കൾ** (ഇംഗ്ലീഷ്: Psammoma bodies) എന്ന് പറയുന്നത്. ഇവ മൈക്രോസ്കോപ്പിലൂടെയേ ദൃശ്യമാവൂ. ഗ്രീക്ക് ഭാഷയിലെ 'മണൽ' എന്നർഥം വരുന്ന 'സമ്മോസ്' എന്ന വാക്കിൽ നിന്നാണ് ഈ പേരിന്റെ ഉദ്ഭവം. സമ്മോമ വസ്തുക്കൾ മുലഞെട്ടിന്റെ ആകാരത്തിലുള്ളവയാണ്. കോശങ്ങൾക്ക് കേടുപാടുകൾ സംഭവിക്കുമ്പോഴോ, അർബുദം ബാധിക്കുമ്പോഴോ ആണ് സാധാരണഗതിയിൽ സമ്മോമ വസ്തുക്കൾ ബയോപ്സിയിൽ ദൃശ്യമാവുക.

താഴെപ്പറയുന്ന രോഗങ്ങളിൽ സമ്മോമ വസ്തുക്കൾ സൂക്ഷ്മദർശിനിയിലൂടെ ദൃശ്യമാകും :
* പാപ്പില്ലറി തൈറോയ്ഡ് അർബുദം
* പാപ്പില്ലറി വൃക്ക അർബുദം
* അണ്ഡാശയ പാപ്പില്ലറി സിസ്റ്റഡിനോമ
* മെനിങ്ഗോമ
* മീസോതീലിയോമ (പെരിടോണിയത്തിന്റെയോ, പ്ലൂറയുടെയോ‌)
* സൊമാറ്റോസ്റ്റാറ്റിനോമ
* പ്രൊലാക്ടിനോമ
* മെലനോട്ടിക് ഷ്വാനോമ
* മെലനോട്ടിക് മറുക് (naevus)
## ഇതും കാണുക
* ആഷ്കോഫ് വസ്തു
* നെഗ്രി വസ്തു
* നക്ഷത്ര വസ്തു

## പുറത്തേക്കുള്ള കണ്ണികൾ

* മെനിങ്ഗോമ 
* തൈറോയ്ഡ് അർബുദം 
* എൻഡൊമെട്രിയോസിസ് 
* മെനിങ്ഗോമയിലെ സമ്മോമ വസ്തുക്കൾ

## അവലംബം

വർഗ്ഗം:ശരീരകലാശാസ്ത്രം
മൈക്രോസോഫ്റ്റ് എക്സെൽ

മൈക്രോസോഫ്റ്റ് പുറത്തിറക്കിയ ഒരു സ്പ്രെഡ്ഷീറ്റ് ആപ്ലിക്കേഷനാണ് **മൈക്രോസോഫ്റ്റ് എക്സെൽ**. **മൈക്രോസോഫ്റ്റ് ഓഫീസ്** ശ്രേണിയിലാണ് ഇത് ഉൾപ്പെടുന്നത്. ഈ സോഫ്റ്റ്വെയറിന്റെ ഏറ്റവും പുതിയ പതിപ്പായ *2013 ബീറ്റ*യുടെ പ്രിവ്യൂ വേർഷൻ 2012 ജൂലൈയിൽ അവർ പുറത്തിറക്കി. വിൻഡോസ് ഓപ്പറേറ്റിങ് സിസ്റ്റത്തിലും, ആപ്പിളിന്റെ മാക് ഒ.എസിലും പ്രവർത്തിക്കുന്ന സോഫ്റ്റ്‌വേർ പതിപ്പുകൾ മൈക്രോസോഫ്റ്റ് പുറത്തിറക്കിയിട്ടുണ്ട്. ഓപ്പൺ സോഴ്സ് സ്പ്രെഡ്ഷീറ്റ് സോഫ്റ്റ്‌വെയറായ ഓപ്പൺ ഓഫീസ് കാൽക് ആണ് എക്സെലിന്റെ പ്രമുഖ എതിരാളി. ഇത് കണക്കുകൂട്ടൽ അല്ലെങ്കിൽ കണക്കുകൂട്ടൽ കഴിവുകൾ, ഗ്രാഫിംഗ് ടൂളുകൾ, പിവറ്റ് ടേബിളുകൾ, വിഷ്വൽ ബേസിക് ഫോർ ആപ്ലിക്കേഷനുകൾ (VBA) എന്ന മാക്രോ പ്രോഗ്രാമിംഗ് ഭാഷ എന്നിവ ഉൾക്കൊള്ളുന്നു. മൈക്രോസോഫ്റ്റ് ഓഫീസ് സോഫ്‌റ്റ്‌വെയറിന്റെ ഭാഗമാണ് എക്‌സൽ.
## സവിശേഷതകൾ
### അടിസ്ഥാന പ്രവർത്തനം
മൈക്രോസോഫ്റ്റ് എക്സെല്ലിന് എല്ലാ സ്‌പ്രെഡ്‌ഷീറ്റുകളുടെയും അടിസ്ഥാന സവിശേഷതകൾ ഉണ്ട്,ഗണിത പ്രവർത്തനങ്ങൾ പോലെയുള്ള ഡാറ്റ മാനിപ്പുലേഷൻ നടത്തുന്നതിന് അക്കമിട്ട വരികളിലും അക്ഷരങ്ങളുടെ പേരിലുള്ള കോളങ്ങളിലും ക്രമീകരിച്ചിരിക്കുന്ന സെല്ലുകളുടെ ഒരു ഗ്രിഡ് ഉപയോഗിക്കുന്നു. സ്ഥിതിവിവരക്കണക്ക്, എഞ്ചിനീയറിംഗ്, സാമ്പത്തിക ആവശ്യങ്ങൾ എന്നിവയ്ക്ക് ഉത്തരം നൽകുന്നതിന് സപ്ലൈഡ് ഫങ്ഷനുകളുടെ ബാറ്ററിയുണ്ട്. കൂടാതെ, ഇതിന് ലൈൻ ഗ്രാഫുകൾ, ഹിസ്റ്റോഗ്രാമുകൾ, ചാർട്ടുകൾ എന്നിവയായും വളരെ പരിമിതമായ തോതിൽ ത്രിമാന ഗ്രാഫിക്കൽ ഡിസ്പ്ലേയായും ഡാറ്റ പ്രദർശിപ്പിക്കാൻ കഴിയും. വ്യത്യസ്‌ത വീക്ഷണങ്ങൾക്കായി (പിവറ്റ് ടേബിളുകളും സ്കെനാരിയോ മാനേജറും ഉപയോഗിച്ച്)വിവിധ ഘടകങ്ങളിൽ അതിന്റെ ആശ്രിതത്വം കാണിക്കുന്നതിന് ഡാറ്റയുടെ വിഭാഗത്തെ ഇത് അനുവദിക്കുന്നു.

## ഇതും കാണുക
* മൈക്രോസോഫ്റ്റ് വേഡ്
* മൈക്രോസോഫ്റ്റ് പവർപോയിന്റ്
* മൈക്രോസോഫ്റ്റ് ആക്സസ്
## അവലംബം

വർഗ്ഗം:മൈക്രോസോഫ്റ്റ് ഓഫീസ്
വർഗ്ഗം:സ്പ്രെഡ്ഷീറ്റുകൾ
റീഡ് സ്റ്റേൺബർഗ് കോശം

[thumb|റീഡ് സ്റ്റേൺബർഗ് കോശത്തിന്റെ [സൂക്ഷ്മദർശിനി ചിത്രം.]]
thumb|നൊഡ്ദ്യുലാർ സ്ക്ലീറോസിസ് ലിംഫോമയിൽ കാണപ്പെടുന്ന റീഡ് സ്റ്റീൻബെർഗ് കോശത്തിന്റെ  ചിത്രം
ഹോജ്കിൻ ലിംഫോമ ഉള്ളവരിൽ നിന്നെടുക്കുന്ന ബയോപ്സിയിൽ കാണപ്പെടുന്ന പ്രത്യേകതരം വലിയ കോശങ്ങളാണ് **റീഡ് സ്റ്റേൺബെർഗ് കോശങ്ങൾ** (Reed–Sternberg cells). ബി-ലിംഫോസൈറ്റുകളാണ് രൂപാന്തരം പ്രാപിച്ച് റീഡ് സ്റ്റേൺബർഗ് കോശങ്ങളായി മാറുന്നത്. എബ്സ്റ്റീൻ ബാർ വൈറസ് മൂലമുണ്ടാവുന്ന ലിംഫോമകളിലാണ് റീഡ് സ്റ്റേൺബർഗ് കോശങ്ങൾ പ്രധാനമായും കണ്ടുവരുന്നത്. ഡൊറോത്തി റീഡ് മെൻഡൻഹാൾ (1874–1964), കാൾ സ്റ്റേൺബർഗ് (1872–1935) എന്നീ ശാസ്ത്രജ്ഞരാണ് ഈ കോശത്തെ കണ്ടുപിടിച്ചത്. ഇവർ രണ്ടുപേരുടെയും പേരിലാണ് (റീഡ് & സ്റ്റേൺബർഗ്) കോശം അറിയപ്പെടുന്നതും.

റീഡ് സ്റ്റേൺബർഗ് കോശങ്ങൾക്ക് രണ്ടോ അതിലധികമോ ലോബുകളുള്ള കോശമർമ്മമാണുള്ളത്. സി.ഡി 30, സി.ഡി. 15 എന്നീ കോശ മാർക്കറുകൾ കാണപ്പെടും. സി.ഡി 20 ഉം, സി.ഡി 40 ഉം കാണപ്പെടുകയില്ല. ഹോജ്കിൻ ലിംഫോമ സ്ഥിതീകരിക്കാൻ ബയോപ്സിയിൽ ഈ കോശങ്ങൾ കാണപ്പെടേണ്ടത് അനിവാര്യമാണ്. റിയാക്ടീവ് കഴലവീക്കം ഉണ്ടാക്കുന്ന രോഗങ്ങളിലും റീഡ് സ്റ്റേൺബർഗ് കോശങ്ങൾ കാണപ്പെടാം. അതുകൊണ്ട് ഈ കോശങ്ങളുടെ സാന്നിധ്യം കൊണ്ടുമാത്രം ലിംഫോമ സ്ഥിതീകരിക്കാൻ കഴിയുന്നതല്ല.

ലാക്യുനാർ ഹിസ്റ്റിയോസൈറ്റുകൾ എന്ന തരം റീഡ് സ്റ്റേൺബർഗ് കോശങ്ങൾ നൊഡുലാർ സ്ക്ലീറോസിസ് എന്ന തരം ഹോജ്കിൻ ലിംഫോമയിൽ മാത്രം കാണപ്പെടുന്ന കോശങ്ങളാണ്.

## അവലംബം

വർഗ്ഗം:ശരീരകോശങ്ങൾ
ലെ മെറിഡിയൻ

ഒരു അന്താരാഷ്ട്ര ഹോട്ടൽ ശൃംഖലയാണ് **ലെ മെറിഡിയൻ**. സ്റ്റാർവുഡ് ഹോട്ടൽസ് ആൻഡ് റിസോർട്ട്സ് വേൾഡ്‌വൈഡ് ആണ് ഈ ഹോട്ടൽ ശൃംഖലയുടെ ഉടമസ്ഥർ. അൻപതിലേറെ രാജ്യങ്ങളിലായി 120 ലധികം ഹോട്ടലുകൾ ശൃംഖലയിലുണ്ട്. കേരളത്തിൽ ലെ മെറിഡിയന്റെ ഒരു ഹോട്ടലുള്ളത് കൊച്ചിയിലാണ്.

2012 മദ്ധ്യത്തിൽ കേരളത്തിലെമ്പാടും ഭക്ഷ്യസുരക്ഷാ വകുപ്പ് നടത്തിയ തിരച്ചിലുകൾക്കിടയിൽ കൊച്ചി ലെ മെറിഡിയനിൽ നിന്നും പഴകിയ ഭക്ഷണം കണ്ടെടുത്തിരുന്നു.

## അവലംബം


## പുറത്തേക്കുള്ള കണ്ണികൾ
*കൊച്ചി ലെ മെറിഡിയൻ വെബ്സൈറ്റ്

വർഗ്ഗം:ഹോട്ടലുകൾ
എൻ.എസ്. രാമസ്വാമി

പ്രമുഖ മാനേജ്മെന്റ് വിദഗ്ദ്ധനും എൻജിനീയറിങ്, ആയുർവേദം, പരിസ്ഥിതി, വിദ്യാഭ്യാസം, ടൂറിസം, ആരോഗ്യം തുടങ്ങി വ്യത്യസ്തമേഖലകളിൽ വ്യക്തിമുദ്ര പതിപ്പിച്ചയാളുമാണ് **എൻ.എസ്. രാമസ്വാമി** (2 മാർച്ച് 1926 - 17 സെപ്റ്റംബർ 2012). പത്മഭൂഷൺ പുരസ്കാരം നേടിയിട്ടുണ്ട്. മൃഗങ്ങളെയും മനുഷ്യനെയും സമഭാവനയോടെ സ്‌നേഹിക്കണമെന്ന സിദ്ധാന്തത്തിലൂന്നി പ്രവർത്തിക്കുന്ന 'കാർട്മാൻ' എന്ന സന്നദ്ധസംഘടനയുടെ സ്ഥാപകനും ഡയറക്ടറുമാണ് രാമസ്വാമി. 'സെന്റർ ഫോർ ആക്ഷൻ റിസർച്ച് ആൻഡ് ടെക്‌നോളജി ഫോർ മാൻ ആനിമൽ ആൻഡ് നേച്ചർ എന്നതിന്റെ ചുരുക്കപ്പേരാണ് 'കാർട്മാൻ'.

## ജീവിതരേഖ
കേരള പോലീസിൽ ഐ.ജി.യായിരുന്ന എൻ. ആർ. ശ്രീനിവാസ അയ്യരുടെയും ലക്ഷ്മിയുടെയും മകനായി 1926 മാർച്ച് രണ്ടിന് തൃശ്ശൂരിലായിരുന്നു ജനനം. ആറാം ക്ലാസ് വരെ രാമസ്വാമിയുടെ പഠനം തൃശ്ശൂരിലെ വിവിധ സ്‌കൂളുകളിലായിരുന്നു. തൃശ്ശൂരിലെ ഹൈസ്‌കൂൾ വിദ്യാഭ്യാസത്തിനു ശേഷം എറണാകുളത്ത് ഇന്റർമീഡിയറ്റും മഹാരാജാസ് കോളേജിൽ നിന്ന് ബി.എസ്‌സി ബിരുദവും നേടി. 1946-ൽ ചെന്നൈ ഗിണ്ടി എൻജിനീയറിങ് കോളേജിൽ നിന്ന് എൻജിനീയറിങ് ബിരുദം കരസ്ഥമാക്കി. തുടർന്ന് യു.കെ., യു.എസ്.എ. തുടങ്ങിയ വിദേശരാജ്യങ്ങളിൽ ഉപരി പഠനം നടത്തി.

മുംബൈയിൽ ടാറ്റാ, വോൾട്ടാസ്, എ.സി.സി. തുടങ്ങിയ സ്ഥാപനങ്ങളിൽ കൺസൾട്ടന്റായി ഔദ്യോഗിക ജീവിതം ആരംഭിച്ചു. 1972-ൽ ബാംഗ്ലൂരിൽ ഇന്ത്യൻ ഇൻസ്റ്റിറ്റിയൂട്ട് ഓഫ് മാനേജ്‌മെന്റ് സ്ഥാപക ഡയറക്ടറായി. പതിന്നാലു വർഷം ആ സ്ഥാനത്ത് തുടർന്നു. മുംബൈ നാഷണൽ ഇൻസ്റ്റിറ്റിയൂട്ട് ഓഫ് എൻജിനീയറിങ് (എൻ.ഐ.ടി.ഐ.ഇ.) ഡയറക്ടർ, മുംബൈ ജെ.ബി. ഇൻസ്റ്റിറ്റിയൂട്ട് ഓഫ് മാനേജ്‌മെന്റ് പ്രൊഫസർ, കേന്ദ്ര സർക്കാറിന്റെ കമ്മിറ്റി ഓൺ മീറ്റ് ഇൻഡസ്ട്രീസ് ചെയർമാൻ, ഇന്ത്യൻ ഇൻസ്റ്റിറ്റിയൂട്ട് ഓഫ് ഇൻഡസ്ട്രിയിൽ എൻജിനീയറിങ് പ്രസിഡന്റ്, തിരുവനന്തപുരം ഇൻസ്റ്റിറ്റിയൂട്ട് ഓഫ് മാനേജ്‌മെന്റ് ഉപദേഷ്ടാവ്, യുനസ്‌കോ ഓൺ ബ്രോഡ്കാസ്റ്റിങ് ആൻഡ് യൂണിഡോ ഓൺ കമ്പ്യൂട്ടേഴ്‌സ് കൺസൾട്ടന്റ്, കേന്ദ്ര പാരമ്പര്യേതര ഊർജ മന്ത്രാലയത്തിന്റെ കൺസൾട്ടന്റ്, എയർപോർട്ട് അതോറിറ്റി ഇന്ത്യ കൺസൾട്ടന്റ്, കേന്ദ്ര ആനിമൽ വെൽഫയർ ബോർഡ് ചെയർമാൻ, ലോക പ്രൊഡക്ടിവിറ്റി കോൺഗ്രസ് കമ്മിറ്റി ചെയർമാൻ, കമ്മിറ്റീസ് ഓഫ് ഐ.സി.എ.ആർ. ആൻഡ് പ്ലാനിങ് കമ്മീഷൻ ഓഫ് ആനിമൽ എനർജി ചെയർമാൻ, കമ്പ്യൂട്ടർ സൊസൈറ്റി ഓഫ് ഇന്ത്യ ചെയർമാൻ, കേരള കാർഷിക സർവകലാശാല ഉപദേഷ്ടാവ് തുടങ്ങിയ പദവികൾ വഹിച്ചിട്ടുണ്ട്. മാനേജ്‌മെന്റ് പഠനരംഗത്തെ നിരവധി ഗ്രന്ഥങ്ങളും രചിച്ചു.
## കൃതികൾ
## പുരസ്കാരം
*പത്മഭൂഷൺ 
## അവലംബം

## അധിക വായനയ്ക്ക്
## പുറം കണ്ണികൾ

വർഗ്ഗം:മാനേജ്മെന്റ് വിദഗ്ദ്ധർ
കൊയ്ലോസൈറ്റ്

ഹ്യൂമൻ പാപ്പില്ലോമ വൈറസ് ബാധ മൂലം പലതരം ഘടനാവ്യത്യാസങ്ങൾ സംഭവിച്ച സ്ക്വാമസ് എപ്പിത്തിലിയൽ കോശങ്ങളാണ് കൊയ്ലോസൈറ്റുകൾ. കൊയ്ലോസൈറ്റുകൾ സ്പെസിമെനിലുണ്ടാവുന്ന അവസ്ഥയെ കൊയ്ലോസൈറ്റോസിസ് അഥവാ കൊയ്ലോസൈറ്റിക് അടിപ്പിയ എന്ന് പറയുന്നു. സാധാരണ കോശങ്ങളിൽ നിന്ന് കോയ്ലോസൈറ്റുകൾക്കുള്ള വ്യത്യാസങ്ങൾ ഇവയാണ് :
* വലിയ കോശമർമ്മം (സാധാരണ കോശത്തിന്റെ മൂന്നോ നാലോ ഇരട്ടി)
* ക്രമരഹിതമായ കോശസ്തരം
* കടുപ്പത്തിൽ നിറം പിടിക്കുന്ന കോശമർമ്മം (ഈ പ്രതിഭാസത്തെ ഹൈപ്പർക്രൊമേസിയ എന്നു വിളിക്കുന്നു.
* കോശമർമ്മത്തിനു ചുറ്റും തെളിഞ്ഞ മേഖല (അഥവാ ഹാലോ)

കൊയ്ലോസൈറ്റുകൾക്കുണ്ടാവുന്ന ഇത്തരം മാറ്റങ്ങളെ സൈറ്റോപ്പതിക് മാറ്റങ്ങൾ എന്നു വിളിക്കുന്നു. കൊയ്ലോസൈറ്റുകൾ പ്രധാനമായും ഗർഭാശയമുഖം, വായ, ഗുദദ്വാരം എന്നിവിടങ്ങളിലെ കോശങ്ങൾക്കിടയിലാണ് കാണപ്പെടാറ്. കൊയ്ലോസൈറ്റുകൾ ഉള്ള അവയവങ്ങളിൽ പിൽക്കാലത്ത് അർബുദം ബാധിക്കാനുള്ള സാധ്യത കൂടുതലാണ്.
## അവലംബം

വർഗ്ഗം:ശരീരകോശങ്ങൾ
ജി. ഓമന

പ്രമുഖയായ മലയാള നാടക അഭിനേത്രിയായിരുന്നു **ജി. ഓമന**(18 മേയ് 1931 -18 സെപ്റ്റംബർ 2012). എൻ എൻ പിള്ളയുടെ മാതൃസഹോദരീ പുത്രിയായ ഇവർക്ക് സമഗ്ര സംഭാവനയ്ക്കുള്ള കേരള സംഗീതനാടക അക്കാദമി അവാർഡ് ലഭിച്ചിട്ടുണ്ട്.
## ജീവിതരേഖ
1931 മെയ് 18ന് വൈക്കം തത്തത്തിൽ വേലായുധൻ പിള്ളയുടെയും ഗൗരിയമ്മയുടെയും ഏകമകളായാണ് ജനം. ഒളശ്ശ വിശ്വകേരള കലാസമിതിയിലെ "പുതിയ വെളിച്ചം" നാടകത്തിലൂടെയാണ് നാടകരംഗത്തേക്ക് വന്നത്. എന്നാൽ, 1954ൽ എൻ എൻ പിള്ള രൂപപ്പെടുത്തിയ "അസലാമു അലൈക്കും" നാടകമാണ് ഓമനയെ അറിയപ്പെടുന്ന നടിയാക്കിയത്. വിശ്വകേരളയുടെ നാടകങ്ങളിൽ മാത്രം അഭിനയിച്ചാണ് ഓമന മികവുറ്റ നടിയായി വളർന്നത്. ക്രോസ്‌ബെൽറ്റിലെ പട്ടാളം ഭവാനി, കാപാലികയിലെ കടയ്ക്കാവൂർ അത്ത, പ്രേതലോകത്തിലെ അർത്തുങ്കൽ കാർത്ത്യായനി എന്നിവ ശ്രദ്ധേയങ്ങളായ കഥാപാത്രങ്ങളാണ്. രണ്ടു സിനിമയിലും അഭിനയിച്ചു. കാപാലിക എന്ന നാടകം 1974ൽ സിനിമയാക്കിയപ്പോൾ നാടകത്തിൽ ചെയ്തിരുന്ന വേഷം സിനിമയിൽ ഓമന തന്നെയാണ് അവതരിപ്പിച്ചത്.  2007ൽ ജയരാജ് സംവിധാനം ചെയ്ത "ആനന്ദഭൈരവി" സിനിമയിലാണ് അവസാനമായി അഭിനയിച്ചത്. "കാപാലിക"യിലെ കടയ്ക്കാവൂർ അത്തയാണ് ഓമനയെ കൂടുതൽ പ്രശസ്തയാക്കിയ വേഷം. 

എൻ എൻ പിള്ളയുടെ സ്വന്തം ട്രൂപ്പായിരുന്ന ഒളശ വിശ്വകേരള കലാസമിതിയിലെ അംഗമായി ഒട്ടേറെ നാടകങ്ങളിൽ മികവുറ്റ കഥാപാത്രങ്ങൾക്ക് ഓമന ജീവൻ പകർന്നു. മുപ്പത്തഞ്ചുവർഷത്തെ അഭിനയജീവിതത്തിൽ നാൽപതിലേറെ നാടകങ്ങളിലൂടെ അരങ്ങിലെത്തി. പതിനായിരത്തിലേറെ വേദികളിലാണ് ജീവസുറ്റ കഥാപാത്രങ്ങളുമായി പ്രേക്ഷകർക്ക് മുന്നിലെത്തിയത്.

## അഭിനയിച്ച പ്രധാന നാടകങ്ങൾ
*പുതിയ വെളിച്ചം
*അസലാമു അലൈക്കും
*കാപാലിക
*ക്രോസ്ബെൽറ്റ്
* പ്രേതലോകം

## പുരസ്കാരം
1977ൽ മികച്ച നടിക്കുള്ള സംസ്ഥാന അവാർഡും 2002ൽ സമഗ്ര സംഭാവനയ്ക്കുള്ള കേരള സംഗീതനാടക അക്കാദമി അവാർഡും ലഭിച്ചിട്ടുണ്ട്.

## അവലംബം


വർഗ്ഗം:കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്കാരം ലഭിച്ചവർ
വർഗ്ഗം:മലയാളനാടകനടിമാർ
വർഗ്ഗം:മികച്ച നടിക്കുള്ള കേരള സംസ്ഥാന നാടക പുരസ്കാരം ലഭിച്ചവർ
ലോക മുള ദിനം

മുളയുടെ പാരിസ്ഥിതികമായ പ്രസക്തിയും ഉപയോഗയോഗ്യതയും പ്രചരിപ്പിക്കുക എന്ന ലക്ഷ്യത്തിൽ വേൾഡ് ബാംബൂ ഓർഗനൈസേഷൻ ആരംഭിച്ച ദിനാചരണമാണ് **ലോക മുള ദിനം**. എല്ലാ വർഷവും സെപ്റ്റംബർ 18-നാണ് ലോക മുള ദിനം ആചരിക്കുന്നത്. നാഗാലാന്റാണ് ആദ്യ ലോക മുള ദിനത്തിനു ആതിഥ്യമരുളിയത്. 2009- ൽ ബാങ്കോക്കിൽ വച്ചു ചേർന്ന ലോക മുള സമ്മേളനത്തിലാന് ഈ ദിനാചരണത്തിനു തുടക്കമിട്ടത്.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:വിശേഷദിനങ്ങൾ
വർഗ്ഗം:സെപ്റ്റംബർ 18
വർഗ്ഗം:മുള
ഹൊവെൽ ജോളി വസ്തു

[thumb|[അരുണരക്താണു|അരുണരക്താണുവിലെ ഹൊവെൽ ജോളി വസ്തു]]
രക്തചംക്രമണവ്യൂഹത്തിലുള്ള അരുണരക്താണുക്കളിലെ ക്ഷാരാഭിമുഖ്യമുള്ള കോശമർമ്മങ്ങളുടെ അവശിഷ്ടങ്ങളാണ് **ഹൊവെൽ ജോളി വസ്തുക്കൾ** (ഇംഗ്ലീഷ്: Howell-Jolly bodies). വളർച്ച പൂർത്തിയായ അരുണരക്താണുക്കൾ മജ്ജ വിടുമ്പോൾ  കോശമർമ്മങ്ങളുടെ അവശിഷ്ടങ്ങൾ അവയിൽ നിന്ന് മാറ്റപ്പെടുന്നു. എന്നാൽ ചുരുക്കം ചില കോശങ്ങളിൽ ഈ പ്രക്രിയ നടക്കാതിരിക്കുകയും, കോശമർമ്മത്തിന്റെ അവശിഷ്ടങ്ങൾ നിലനിൽക്കുകയും ചെയ്യും. ഇവയാണ് രക്തചംക്രമണവ്യൂഹത്തിലെത്തിയ ശേഷം ഹൊവെൽ ജോളി വസ്തുക്കളായി മാറുന്നത്. 

വില്യം ഹെൻറി ഹൊവെൽ, ജെസ്റ്റിൻ മേരി ജോളി (ഹൊവെൽ & ജോളി) എന്നീ രണ്ട് ശാസ്ത്രജ്ഞരുടെ പേരിലാണ് ഈ വസ്തു അറിയപ്പെടുന്നത്.

ഹെമറ്റോക്സിലിൻ-ഇയോസിൻ വർണ്ണങ്ങളിൽ സൂക്ഷ്മദർശിനിയിലൂടെ ഇവ വയലറ്റ് നിറത്തിൽ കാണപ്പെടും. സാധാരണ ഗതിയിൽ ഇവ പ്ലീഹയിൽ വച്ച് നശിക്കേണ്ടതാണെകിലും അസ്പീനിയ, ഹൈപ്പോസ്പീനിയ എന്നീ അവസ്ഥകൾ ഉള്ളവരിൽ ഇവ ചംക്രമണവ്യൂഹത്തിൽ കാണപ്പെടും. കൂടാതെ, അരിവാൾ കോശ വിളർച്ച പോലുള്ള അസുഖം ബാധിച്ചവരിൽ പ്ലീഹ താനെ നശിക്കപ്പെടും. ഇത്തരക്കാരുടെ രക്തകോശങ്ങളിലും ഹൊവെൽ ജോളി വസ്തുക്കൾ കാണപ്പെടും. ഹോജ്കിൻ ലിംഫോമയ്ക്ക് റേഡിയേഷൻ ചികിത്സ എടുത്തവരിലും, പലതരം വിളർച്ച ഉള്ളവരിലും (ഹീമോലിറ്റിക് വിളർച്ച, മെഗലോബ്ലാസ്റ്റിക് വിളർച്ച) ഈ വസ്തുക്കൾ അരുണകോശങ്ങളിൽ കാണപ്പെടാറുണ്ട്.
## അവലംബം

## പുറത്തേക്കുള്ള കണ്ണികൾ
ബ്രൗൺ, ശരീരകലാശാസ്ത്രം 

വർഗ്ഗം:ശരീരകലാശാസ്ത്രം
കൊക്കപ്പുഴു

സാധാരണ മൃഗങ്ങളുടെ വയറ്റിലുണ്ടാകുന്ന ഒരുതരം കൃമിയാണ് **കൊക്കപ്പുഴു** (Hookworm). സാധാരണ ഇവ പട്ടി, പൂച്ച.. തുടങ്ങി മനുഷ്യനിൽ വരെ കാണാവുന്ന ഒരു പരാന്ന ഭോജിയാണിത്. കൊക്കപ്പുഴുവിന്റെ മുട്ടകൾ സാധാരണ വിസർജ്യത്തിലൂടെയാണു മണ്ണിലെത്തുന്നത്. ചെരിപ്പിടാതെ മണ്ണിലൂടെ നടക്കുന്ന കുട്ടികളിൽ ഇവയുടെ ലാർവകൾ കാലിലൂടെ കയറുന്നു.രക്ത പ്രവാഹത്തിലൂടെ ശ്വാസകോശത്തിലെത്തുന്ന കൊക്കപ്പുഴു ചുമ, ശ്വാസതടസം, ചെറിയതോതിലുള്ള പനി ഇവയ്ക്കു കാരണമാകുന്നു. ഇവ ചെറുകുടലിൽ പറ്റിപ്പിടിച്ചാണു പൂർണ വളർച്ച പ്രാപിക്കുന്നത്. കൊക്കപ്പുഴു വിശപ്പില്ലായ്മ, അതിസാരം എന്നിവയ്ക്കു കാരണമാകുന്നു, വിളർച്ച, മലത്തിൽകൂടി രക്തം നഷ്ടപ്പെടൽ എന്നീ പ്രശ്നങ്ങൾക്കും കരണമാകാറുണ്ട്.

വർഗ്ഗം:ജന്തുജാലം
വർഗ്ഗം:വിരകൾ
ഇന്ത്യയിലെ ഇപ്പോഴത്തെ സംസ്ഥാന ഗവർണ്ണർമാരുടെ പട്ടിക

ഇന്ത്യൻ ഭരണഘടനയുടെ ആർട്ടിക്കിൾ 154 അനുസരിച്ച്, ഇരുപത്തിയെട്ട് സംസ്ഥാനങ്ങളിൽ ഓരോന്നിന്റെയും ഭരണഘടനാ തലവനാണ് ഗവർണർ.  ഗവർണറെ അഞ്ച് വർഷത്തേക്ക് ഇന്ത്യയുടെ രാഷ്ട്രപതി നിയമിക്കുന്നു, രാഷ്ട്രപതിയുടെ ഇഷ്ടപ്രകാരം ചുമതല വഹിക്കുന്നു. 
## നിലവിലെ സംസ്ഥാന ഗവർണർമാർ
താഴെ കാണുന്ന പട്ടികയിൽ എല്ലാ ഇന്ത്യൻ സംസ്ഥാനങ്ങളുടെയും നിലവിലെ ഗവർണർമാരുടെ പട്ടിക ഉൾപ്പെടുന്നു. ഈ പട്ടികയിലെ എല്ലാ ഗവർണർമാരെയും നിയമിച്ചിരിക്കുന്നത് ഇന്ത്യയുടെ മുൻ രാഷ്ട്രപതി രാംനാഥ് കോവിന്ദാണ്.

നിലവിലെ ഇന്ത്യൻ ലെഫ്റ്റനന്റ് ഗവർണർമാരുടെയും അഡ്മിനിസ്ട്രേറ്റർമാരുടെയും പട്ടിക

## അവലംബം

വർഗ്ഗം:ഇന്ത്യയിലെ സംസ്ഥാന ഗവർണ്ണർമാർ
വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ
വർഗ്ഗം:ഇന്ത്യയിലെ ഇപ്പോഴത്തെ ഉദ്യോഗസ്ഥരുടെ പട്ടികകൾ
ദെറെൻബൂർഗ്, ഷൊസെഫ്

ഫ്രഞ്ച് ഓറിയന്റലിസ്റ്റ് (പൗരസ്ത്യഭാഷാവിദഗ്ദ്ധൻ). 1811 ഒ. 21-ന് മെയ് ൽസിൽ ജനിച്ചു. 1839-ൽ പാരിസിൽ സ്ഥിരതാമസമാക്കി. പാരിസിലെ എകോൽ ദെ സോത് എത്യൂദിൽ ഹീബ്രു പ്രൊഫസറായി സേവനമനുഷ്ഠിച്ചു. ഫ്രാൻസിലെ യഹൂദ വിദ്യാഭ്യാസത്തിന്റെ പുനരുദ്ധാരകൻ എന്ന നിലയിലാണ് ദെറെൻബൂർഗ് പ്രസിദ്ധനായത്. പ്രസിദ്ധ ഹീബ്രു സാഹിത്യകാരനായ സാദിയ ബെൻ ജോസഫിനെക്കുറിച്ചുള്ള പഠനത്തിനും ഗവേഷണത്തിനും ഇദ്ദേഹം നല്കിയിട്ടുള്ള സംഭാവന നിസ്തുലമാണ്. സാദിയായുടെ കൃതികൾ മുഴുവൻ സംശോധനം ചെയ്തു പ്രസിദ്ധീകരിക്കുന്ന ഒരു പദ്ധതിക്കും ഇദ്ദേഹം രൂപംനല്കി. 1867-ൽ പ്രസിദ്ധീകരിച്ച എസ്സായ് സുർ ലിസ്ത്വാർ എ ലാ ജ്യോഗ്രഫി ദ് ലാ പലസ്തീന് ആണ് ഏറ്റവും പ്രസിദ്ധമായ കൃതി. യേശുക്രിസ്തുവിന്റെ കാലത്തെ യഹൂദരുടെ ചരിത്രത്തിലേക്കു വെളിച്ചം വീശുന്ന കൃതികളിൽ അഗ്രിമസ്ഥാനം അർഹിക്കുന്നു ഈ കൃതി. ഷൂറെർ തുടങ്ങിയ പില്ക്കാല പണ്ഡിതന്മാർ ഈ കൃതിയെയാണ് മാതൃകയായി സ്വീകരിച്ചത്.
1895 ജൂല. 29-ന് ദെറെൻബൂർഗ് അന്തരിച്ചു.
അരത്തം

മഞ്ഞളും ചുണ്ണാമ്പും കലക്കിയ വെള്ളം. ഇതിനു രക്തത്തിന്റെ നിറമാണ്. അരത്തം എന്ന വാക്കുതന്നെ രക്തത്തിന്റെ തദ്ഭവമാണ്. 'കുരുതിവെള്ളം' എന്നും പേരുണ്ട്. മന്ത്രവാദത്തിനും ദേവാരാധനയ്ക്കും ഇത് ഉപയോഗിക്കുന്നു. അരത്തവെള്ളം ഒഴിച്ച പാത്രത്തോടൊപ്പം തിരികത്തിച്ച് ശിശുക്കളുടെ തലയ്ക്കുചുറ്റും ഉഴിയുന്നത് ഒരു മംഗളകർമമായി ഹിന്ദുക്കൾ കണക്കാക്കുന്നു. അരത്തം ഉഴിയുക എന്നാണ് ഈ ചടങ്ങിന്റെ പേര്. സർപ്പാരാധനയ്ക്കും അരത്തം കലക്കി ഉഴിയാറുണ്ട്. മണ്ണാർശാല നാഗക്ഷേത്രത്തിലെ ആയില്യത്തിന് പൂജാരിണികൾ ഉരുളികളിൽ അരത്തം കലക്കിവയ്ക്കാറുണ്ട്.
താപനിലയുടെ മാപനം

താപനിലയെ പരിമാണാത്മകമായി തിട്ടപ്പെടുത്തുന്ന പ്രക്രിയയ്ക്കാണ് **താപനിലയുടെ മാപനം** എന്നു പറയുന്നത്. ഇതിനായി, നിഷ്പ്രയാസം പുനരാവിഷ്കരിക്കാൻ കഴിയുന്ന രണ്ട് സ്ഥിര താപനിലകൾക്കിടയ്ക്കുള്ള ഒരു മാനക ഇടവേള (standard intervel) തിരഞ്ഞെടുക്കുകയാണ് ആദ്യം ചെയ്യേണ്ടത്. താപത്തെ ആശ്രയിച്ചുള്ള ഏതെങ്കിലും ഗുണധർമത്തെ (property) അടിസ്ഥാനമാക്കി ഇതിനെ സൗകര്യപൂർവം ചെറിയ അംശങ്ങളായി ഭാഗിക്കുകയും ഓരോ അംശത്തേയും ഒരു ഡിഗ്രി (1º) ആയി സങ്കല്പിക്കുകയുമാണ് അടുത്ത പടി. താപനില അളക്കാനുപയുക്തമായ ഉപാധിയെ തെർമോമീറ്റർ (thermometer) എന്നു പറയുന്നു. https://www.neonics.co.th/%E0%B8%AB%E0%B8%A1%E0%B8%A7%E0%B8%94%E0%B8%AB%E0%B8%A1%E0%B8%B9%E0%B9%88%E0%B8%AA%E0%B8%B4%E0%B8%99%E0%B8%84%E0%B9%89%E0%B8%B2/%E0%B9%80%E0%B8%84%E0%B8%A3%E0%B8%B7%E0%B9%88%E0%B8%AD%E0%B8%87%E0%B8%A7%E0%B8%B1%E0%B8%94%E0%B8%AD%E0%B8%B8%E0%B8%93%E0%B8%AB%E0%B8%A0%E0%B8%B9%E0%B8%A1%E0%B8%B4
പ്രധാനമായി അഞ്ചിനം തെർമോമീറ്ററുകളാണ് നിലവിലുള്ളത്. ഇവ താഴെപ്പറയുന്ന താപമിതീയ ഗുണധർമങ്ങളെ (thermometric properties) ആധാരമാക്കി നിർമിച്ചിട്ടുള്ളവയാണ്.
#ഒരു ദ്രാവകനാളത്തിന്റെ നീളം (L)
#ഒരു വാതകത്തിന്റെ മർദം (P)
#ഒരു വാതകത്തിന്റെ വ്യാപ്തം (V)
#ഒരു വസ്തുവിന്റെ വൈദ്യുതരോധം (R)
#താപ വിദ്യുത് ചാലക ബലം (ε) (thermo e.m.f)
ഈ ഗുണധർമങ്ങളിൽ ഏതെങ്കിലും ഒന്നിനെ X കൊണ്ട് സൂചിപ്പിച്ചാൽ, തെർമോമീറ്ററിന്റേയും അതുമായി സംതുലനത്തിൽ വർത്തിക്കുന്ന വസ്തുക്കളുടേയും താപനില (θ), അതിന്റെ ഒരു രേഖീയ ഫലനം (linear function) ആയിരിക്കും.
θ α X
നിഷ്പ്രയാസം പുനരാവിഷ്കരിക്കാൻ കഴിയുന്ന സ്ഥിരതാപ നിലകൾ θ1, θ2 എന്നിവയും, അവയ്ക്കു സമാനമായ X-ന്റെ മൂല്യങ്ങൾ യഥാക്രമം X1, X2 എന്നിവയും ആണെങ്കിൽ)

θ1- θ2 എന്ന താപനിലയുടെ അന്തരാളത്തെ യഥേഷ്ടം എത്ര യെങ്കിലും ഡിഗ്രികളായി വിഭജിക്കാവുന്നതാണ്. θ1- θ2 അറിയാമെങ്കിൽ X,X1, X2 എന്നീ നിരീക്ഷണ ഫലങ്ങളിൽ നിന്ന് നിർദിഷ്ട താപനില θ കണ്ടുപിടിക്കാം.
പെരുന്ന തോമസ്

കേരളത്തിലെ ഒരു പത്രപ്രവർത്തകനും കഥാകൃത്തും തൊഴിലാളി സംഘടനാനേതാവുമായിരുന്നു **പെരുന്ന തോമസ്** എന്നറിയപ്പെടുന്ന **കെ.വി. തോമസ്**.

## ജീവിതരേഖ

ചങ്ങനാശ്ശേരി പുഴവാതിൽ ജനനം. പ്രാഥമിക വിദ്യാഭ്യാസത്തിനു ശേഷം ഒട്ടേറെക്കാലം ഇന്ത്യ മുഴുവൻ അലഞ്ഞു നടന്നശേഷം എറണാകുളത്ത് സ്ഥിരതാമസമാക്കി. കെ. ബാലകൃഷ്ണന്റെ കൗമുദി വാരികയിലൂടെ കേരള കൗമുദിയിലെത്തിയ അദ്ദേഹം ദീർഘകാലം ആ ദിനപത്രത്തിന്റെ എറണാകുളം ബ്യൂറോ ചീഫായിരുന്നു. 

1950കളിൽ വൈക്കം മുഹമ്മദ് ബഷീറിന്റെ സന്തത സഹചാരികളിലൊരാളായി കഥകൾ എഴുതിത്തുടങ്ങി. വേശ്യകളുടേയും പാവപ്പെട്ടവരുടേയും ആരും പറയാത്ത കഥകൾ അവരുടെ ഭാഷയിൽ പറഞ്ഞുകൊണ്ട് രംഗത്ത് വന്ന അദ്ദേഹത്തെ കഥാസാഹിത്യത്തിൽ തന്റെ പിൻഗാമിയായി ബഷീർ പ്രഖ്യാപിച്ചിരുന്നു. ഏകമകൾ അജിതയുടെ അപ്രതീക്ഷിത മരണത്തെ തുടർന്ന് എഴുപതുകളുടെ ആദ്യം എഴുത്ത് നിർത്തി.

## കൃതികൾ
*എന്റെ ചീത്തക്കഥകൾ* (1954) ഉൾപ്പെടെ പത്തിലധികം കഥാസമാഹാരങ്ങൾ പ്രസിദ്ധീകരിച്ചിട്ടുണ്ട്.

മറ്റ് കൃതികൾ: “അവൾ” (1945), ”എനിക്ക് ദാഹിക്കുന്നു” (നാടകം -1958), “ഭ്രാന്ത് മോഷണം” (1968), “കർത്താവിന്റെ അളിയൻ” (1955), “ദാഹിക്കുന്ന റോസാപ്പൂ” (1957), “പട്ടേലും ചിരുതയും” (1953), “പഴമയുടെ പ്രേതങ്ങൾ” (1967), “മിശിഹാ തമ്പുരാന്റെ വളർത്തപ്പൻ” (1955). "പെരുന്ന തോമസ് കഥ കൾ" (2016: സമാഹരണം - ഡി. പ്രദീപ് കുമാർ).

## പൊതുപ്രവർത്തനം

എറണാകുളത്തെ അസംഘടിതരായ ടാക്സി ഡ്രൈവർമാരെ അണിനിരത്തി രൂപവത്ക്കരിച്ച ടാക്സി ഡ്രൈവേഴ്സ് യൂണിയന്റെ ആജീവനാന്ത പ്രസിഡന്റായിരുന്നു. കേരള കൗമുദിയിൽ പി.കെ. ബാലകൃഷ്ണനോടൊപ്പം തൊഴിൽ സംഘടന ഉണ്ടാക്കിയതുമായി ബന്ധപ്പെട്ട് പ്രശ്നങ്ങളെ തുടർന്ന് ജോലിയിൽനിന്ന് പുറത്താക്കപ്പെട്ടു. കെ.പി.സി.സി എക്സിക്യൂട്ടീവ് കമ്മറ്റി അംഗമായിരുന്നു. എറണാകുളം പ്രസ്  ക്ലബ്ബിന്റെ സ്ഥാപകരിൽ ഒരാളായിരുന്നു. 

1980 സെപ്തംബർ 29 ന്  53-ആം വയസിൽ അന്തരിച്ചു. എറണാകുളം പി.ടി ഉഷ റോഡിൽ ഇദ്ദേഹത്തിന്റെ പേരിൽ സ്മാരകമന്ദിരമുണ്ട്. ചങ്ങനാശ്ശേരി പുഴവാത് തച്ചപ്പള്ളിൽ ടി.വി.കമലാക്ഷിയായിരുന്നു ഭാര്യ. 

## അവലംബം

വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:മലയാളം കഥ
കാലാവസ്ഥാവ്യതിയാനം

കാലാവസ്ഥയിൽ ഉണ്ടാകുന്ന കാര്യമായതും പതിറ്റാണ്ടുകളോ ദശലക്ഷക്കണക്കിനോ വർഷങ്ങൾ നീണ്ടുനിൽക്കുന്നതുമായ മാറ്റത്തെയാണ് **കാലാവസ്ഥാവ്യതിയാനം** എന്ന് പറയുന്നത്. ശരാശരി കാലാവസ്ഥാ മാനകങ്ങളിലെ വ്യതിയാനമോ രൂക്ഷമായ സംഭവങ്ങൾ ഉണ്ടാകുന്ന തോതിലെ മാറ്റമോ ഇക്കൂട്ടത്തിൽ പെടുന്നു (കാലാവസ്ഥാ ക്ഷോഭങ്ങൾ കൂടുതലായോ കുറവായോ ഉണ്ടാകുക). സമുദ്രത്തിലെ പ്രതിഭാസങ്ങളിലെ മാറ്റങ്ങൾ (സമുദ്രത്തിലെ ഒഴുക്കിലുണ്ടാകുന്ന മാറ്റം), ജൈവ ജന്യമായ പ്രക്രീയകൾ, സൂര്യ പ്രകാശത്തിലെ മാറ്റങ്ങൾ, പ്ലേറ്റ് ടെക്റ്റോണിക്സ് അഗ്നിപർവ്വത സ്ഫോടനം, പ്രകൃതിയിലെ മനുഷ്യജന്യമായ മാറ്റങ്ങൾ എന്നിവ ഇതിന് കാരണമായേക്കാം. നിലവിൽ ആഗോള താപനത്തിനും, "കാലാവസ്ഥാ വ്യതിയാനത്തിനുമുള്ള" പ്രധാന കാരണങ്ങൾ മനുഷ്യരുടെ ഇടപെടലുകളാണ്.

പല മാർഗ്ഗങ്ങളിലൂടെ ഭൂമിയിലെ ഭൂതകാല കാലാവസ്ഥാ വ്യതിയാനങ്ങളെപ്പറ്റി മനുഷ്യർ കൂടുതൽ വിവരങ്ങൾ  ശേഖരിക്കുന്നഉ 

.

## അവലംബം

## പുറത്തേയ്ക്കുള്ള കണ്ണികൾ

*ക്ലൈമറ്റ് സമ്മിറ്റ് 2011 - ലണ്ടൻ  ഫ്രം ദി B4E Business for the Environment
*
* ക്ലൈമറ്റ് ചേഞ്ച് റിസോഴ്സസ് ഫ്രം സോഴ്സ് വാച്ച്
* ക്ലൈമറ്റ് ചേഞ്ച് ഫ്രം ദി *യു.സി.ബി. ലൈബ്രറീസ് ഗൊവ്പബ്സ്*
* ക്ലൈമറ്റ് ചേഞ്ച്  ഫ്രം ദി മെറ്റ് ഓഫീസ് (യു.കെ.)
* ഗ്ലോബൽ ക്ലൈമറ്റ് ചേഞ്ച് ഫ്രം നാസ (യു.എസ്.)
* ഓഷ്യൻ മോഷൻ: സാറ്റലൈറ്റ്സ് റെക്കോഡ് വീക്കനിംഗ് നോർത്ത് അറ്റ്ലാന്റിക് കറണ്ട്
* ഇന്റർഗവണ്മെന്റൽ പാനൽ ഓൺ ക്ലൈമറ്റ് ചേഞ്ച് (IPCC)
* United Nations University's 'Our World 2' Climate Change Video Briefs
* യുനൈറ്റഡ് നേഷൻസ് യൂണിവേഴ്സിറ്റീസ് 'അവർ വേൾഡ് 2' ഇൻഡിജിനസ് വോയ്സസ് ഓൺ ക്ലൈമറ്റ് ചേഞ്ച് ഫിലിംസ്

* ക്ലൈമറ്റ് ചേഞ്ച് പെർഫോമൻസ് ഇൻഡെക്സ് 2010 
* ക്ലൈമറ്റ് ലൈബ്രറി  അറ്റ് സെന്റർ ഫോർ ഓഷ്യൻ സൊല്യൂഷൻസ്, സ്റ്റാൻഫോഡ് യൂണിവേഴ്സിറ്റി
* ക്ലൈമറ്റ് ചേഞ്ച്: കോറൽ റീഫ്സ് ഓൺ എഡ്ജ്  ആൻ ഓൺലൈൻ വീഡിയോ പ്രെസന്റേഷൻ ബൈ പ്രഫ. ഓവെ ഹോയെഗ്-ഗുൾഡ്ബെർഗ്, യൂണിവേഴ്സിറ്റി ഓഫ് ഓക്ക്ലാന്റ്
*http://cdkn.org/

വർഗ്ഗം:കാലാവസ്ഥ
പാർത്ഥിവ് പട്ടേൽ

ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ് **പാർത്ഥിവ് അജയ് പട്ടേൽ** (ജനനം: 9 മാർച്ച് 1985. അഹമ്മദാബാദ്, ഗുജറാത്ത്). 2003ൽ, തന്റെ 17-ആം വയസ്സിലാണ് പാർത്ഥിവ്  ടെസ്റ്റിൽ അരങ്ങേറ്റം കുറിച്ചത്. വിക്കറ്റ് കീപ്പർ, ബാറ്റ്സ്മാൻ എന്ന നിലയിലാണ് പാർത്ഥിവ് ടീമിൽ ഇടം നേടിയത്. എന്നാൽ സ്ഥിരതയില്ലാത്ത ബാറ്റിങ് മൂലം പാർത്ഥിവ് ടീമിൽ നിന്ന് പുറത്തായി. എന്നാൽ പല പരമ്പരകളിലും റിസർവ് വിക്കറ്റ് കീപ്പറായി അദ്ദേഹത്തെ ഉൾപ്പെടുത്താറുണ്ട്. ഒരു ഇടംകയ്യൻ ബാറ്റ്സ്മാനായ അദ്ദേഹം ആഭ്യന്തര ക്രിക്കറ്റിൽ ഗുജറാത്തനുവേണ്ടി കളിക്കുന്നു.

## അവലംബം
വർഗ്ഗം:1985-ൽ ജനിച്ചവർ
വർഗ്ഗം:മാർച്ച് 9-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:ഇന്ത്യയ്ക്ക് വേണ്ടി ക്രിക്കറ്റ് ലോകകപ്പ് കളിച്ചവർ
വർഗ്ഗം:ഗുജറാത്തികൾ
കുക്കികട്ടർ സ്രാവ്

വളരെ ചെറിയ ഇനം സ്രാവാണ് **കുക്കികട്ടർ സ്രാവ്** . ഒരു ബാഹ്യപരാദം കൂടിയായ ഈ സ്രാവ് മറ്റു വലിയ സ്രാവുകളുടെയും തിമിംഗിലത്തിന്റെയും ശരീരത്തിൽ കടിച്ചുതൂങ്ങുന്നു. 

വൃത്താകൃതിയിലുള്ള വായും അതിൽ നിറയെ പല്ലുകളും ഇവയുടെ പ്രത്യേകതയാണ്. തവിട്ട്, ചാര നിറത്തിലോ ആ നിറങ്ങളുടെ കലർപ്പിലോ ആണ് ഇവ കാണപ്പെടുന്നത്. ഇരുണ്ട വരയുള്ള കഴുത്തും നേർത്ത അരികുകളുള്ള ചിറകുകളുമാണ് ഇവയുടേത്. താഴത്തെ പല്ലുകൾ വലുതും ത്രികോണാകൃതിയിലുള്ളവയുമാണ്. തന്മൂലം ഇരയുടെ ശരീരത്തിൽ ഉണ്ടാകുന്ന മുറിവുകൾ കുഴിഞ്ഞതും വൃത്താകൃതിയിലുമാണ്. അതിനാലാണ് ഇവയ്ക്ക് ഈ പേരു ലഭിച്ചത്. 

ആൺസ്രാവുകൾ 44 സെന്റീമീറ്ററും പെൺസ്രാവുകൾ 50 സെന്റീമീറ്ററും വരെ വലിപ്പം വയ്ക്കുന്നു. കുഞ്ഞുങ്ങളെ പ്രസവിക്കുന്ന ഇനമായ കുക്കികട്ടർ സ്രാവ് ഒറ്റപ്രസവത്തിൽ ആറോ ഏഴോ കുഞ്ഞുങ്ങൾക്കു ജന്മം നൽകുന്നു.
## ജൈവദീപ്തി

സ്രാവുകൾക്കിടയിലെ ഏറ്റവും തീവ്രതയുള്ള ജൈവദീപ്തിയാണ് കുക്കികട്ടർ ഷാർക്കിന്റെ പച്ചനിറത്തിലുള്ള ജൈവദീപ്തി. ഇത് കുക്കികട്ടറിനെ വെള്ളത്തിൽ നിന്ന് പുറത്തെടുത്തതിനു ശേഷവും മൂന്നു മണിക്കൂർ വരെ നിലനിൽക്കുന്നതായി കണ്ടിട്ടുണ്ട്.  മുകളിൽ നിന്നുള്ള വെളിച്ചത്തിൽ തെളിയുന്ന നിഴൽരൂപത്തെ അവ്യക്തമാക്കിക്കൊണ്ട് ഉദരഭാഗത്ത് തെളിയുന്ന ജൈവദീപ്തി കൗണ്ടർ ഇല്ലൂമിനേഷനായി പ്രവർത്തിച്ച് ഇരപിടിയന്മാരിൽ നിന്ന് കുക്കി കട്ടറിനെ രക്ഷിക്കുന്നു. ഉദരഭാഗത്തുള്ള ഡെന്റിക്കിളുകൾക്ക് ചുറ്റുമായി വേർതിരിച്ചറിയാൻ പ്രയാസമുള്ള തരത്തിലാണ് സൂക്ഷ്മമായ ഫോട്ടോഫോറുകൾ വിന്യസിച്ചിട്ടുള്ളത്. 
തൊണ്ടയ്ക്കിരുവശവും ഉള്ള തിളക്കമില്ലാത്ത ഭാഗം താഴെ നിന്ന് നോക്കുമ്പോൾ ചെറു മത്സ്യങ്ങളുടെ രൂപത്തോട് സാമ്യമുള്ളതാണ്. ഇത് ഇരകളെ ആകർഷിച്ച് അടുത്തേക്കെത്തിക്കുന്നതായും കരുതപ്പെടുന്നു.അങ്ങനെയാണെങ്കിൽ ജൈവദീപ്തിയുടെ വെളിച്ചം ഇരപിടിയന്മാരിൽ നിന്ന് രക്ഷപ്പെടാനും വെളിച്ചത്തിന്റെ അഭാവം ഇരയെ ആകർഷിക്കാനും ഉപയോഗിക്കുന്ന ഏക ജീവി കുക്കികട്ടർ ആണ്.  

## അവലംബം

വർഗ്ഗം:സ്രാവുകൾ
വർഗ്ഗം:ജൈവദീപ്തി പ്രകടിപ്പിക്കുന്ന ജന്തുക്കൾ
അഴുത അണക്കെട്ട്

കേരളത്തിലെ ഇടുക്കി ജില്ലയിലെ പീരുമേട് ഗ്രാമപഞ്ചായത്തിലെ അഴുതയിൽ &nbsp;അഴുതയാറിൽ നിർമിച്ച ചെറിയ ഡൈവേർഷൻ ഡാം ആണ് **അഴുത അണക്കെട്ട്.** 72 മീറ്റർ നീളവും 14 മീറ്റർ ഉയരവും മാത്രമുള്ള ഒരു ചെറിയ അണക്കെട്ടാണ് ഇത്. പ്രധാനമായും ഇടുക്കി അണക്കെട്ടിലേക്കു ജലം എത്തിക്കാനുള്ള ഡൈവേർഷൻ ഡാമായി ഇതു പ്രവർത്തിക്കുന്നു.   

## കൂടുതൽ കാണുക
*കേരളത്തിലെ അണക്കെട്ടുകളുടെ പട്ടിക
*കേരളത്തിലെ ജലവൈദ്യുതപദ്ധതികളുടെ പട്ടിക

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ അണക്കെട്ടുകൾ
മലിഞ്ഞീൽ

ശരീരം പാമ്പിനോടു സമാനമായ ഒരിനം മത്സ്യമാണ് **മനിഞ്ഞിൽ** .

കേരളത്തിന്റെ തെക്ക് ഭാഗത്ത് **നെടുമീൻ**  **മുഷ്‌ലങ്** എന്ന പേരിൽ അറിയപ്പെടുന്നു.

ആരൽ വിഭാഗത്തിൽ പെട്ട മൽസ്യമാണ് ഇവ. മലയാളത്തിൽ ഈ വിഭാഗത്തിലെ എല്ലാ മത്സ്യങ്ങളേയും പൊതുവെ മനിഞ്ഞിൽ എന്നാണ് വിളിക്കുന്നത് .

## ഉപവിഭാഗങ്ങൾ
* *[[Anguilla bengalensis bengalensis]]* (ഇന്ത്യൻ പുള്ളി ഈൽ)
* *[[Anguilla bengalensis labiata]]* (ആഫ്രിക്കൻ പുള്ളി ഈൽ) 

## അവലംബം

## പുറത്തേക്കുള്ള കണ്ണികൾ

വർഗ്ഗം:മത്സ്യങ്ങൾ
നൂഡിൽസ്

ഗോതമ്പ്, ബജ്റാ തുടങ്ങിയ ധാന്യപ്പൊടികൾകൊണ്ട് ഉണ്ടാക്കുന്ന നൂൽ രൂപത്തിലുള്ള ഒരു ഭക്ഷ്യവസ്തുവാണ് **നൂഡിൽസ്** (ഇംഗ്ലീഷ്: noodle). പാകംചെയ്ത നൂഡിൽസിന് കാഴ്ചയിൽ നൂലപ്പത്തോട് സാമ്യമുണ്ട്. സാധാരണയായി തിളപ്പിച്ച വെള്ളത്തിൽ പാകംചെയ്താണ് നൂഡിൽസ് കഴിക്കുന്നത്. കൂടാതെ എണ്ണയിലും നൂഡിൽസ് പാകംചെയ്യാറുണ്ട്. പൊതുവെ കട്ടിയായിരിക്കുന്ന നൂഡിൽസ് പുഴുങ്ങുമ്പോൽ മാർദ്ദവമാകുന്നു.

## പേരിനുപിന്നിൽ

"നൂഡിൽ" ("nudel") എന്നത് ഒരു ജെർമൻ പദമാണ്.
ജയൻ കെ. ചെറിയാൻ

ഒരു ഡോക്യുമെന്ററി സംവിധായകനും ചലച്ചിത്രസംവിധായകനും കവിയുമാണ് **കെ.സി. ജയൻ** എന്ന **ജയൻ കെ. ചെറിയാൻ**. ഇദ്ദേഹം ആദ്യമായി സംവിധാനം ചെയ്ത മലയാളചലച്ചിത്രം പപ്പിലിയോ ബുദ്ധ എന്ന ചിത്രം ഗാന്ധിജിയെ അവഹേളിക്കുന്നു എന്ന കാരണത്താൽ വിവാദം സൃഷ്ടിച്ചിരുന്നു. 2010-ൽ പുറത്തിറക്കിയ ഷെയ്പ് ഓഫ് ദി ഷെയ്പ്‌ലെസ് എന്ന ഡോക്യുമെന്ററി നിരവധി അന്താരാഷ്ട്ര പുരസ്കാരങ്ങൾ നേടി. മലയാളത്തിൽ കവിതാ സമാഹാരങ്ങൾ പ്രസിദ്ധീകരിച്ചിട്ടുണ്ട്. *അയനം വചന രേഖയിൽ* എന്ന കവിതാസമാഹാരത്തിനു 2003-ലെ കേരള സാഹിത്യ അക്കാദമിയുടെ കനകശ്രീ എൻഡോവ്മെന്റ് അവാർഡും *ആയോധനത്തിന്റെ അച്ചുതണ്ട്* മാത്തൻ തരകൻ അവാർഡും നേടി.

എറണാകുളം ജില്ലയിലെ മൂവാറ്റുപുഴയിൽ ജനിച്ച ജയൻ മൂവാറ്റുപുഴ നിർമ്മലാകോളജിൽ ബിഎ ഇക്കണോമിക്സ് മൂന്നാം വർഷം പഠിക്കുന്ന വേളയിൽ 1988-ൽ കുടുംബസമേതം അമേരിക്കയിലേക്കു മാറി. അവിടെ ഹണ്ടർ കോളജിൽനിന്ന് ഫിലിം ആൻഡ് ക്രിയേറ്റീവ് റൈറ്റിങ്ങിൽ ബിരുദവും സിറ്റി കോളജ് ഓഫ് ന്യുയോർക്കിൽനിന്ന് റൈറ്റിങ് ഡയറക്ടിങ് ആൻഡ് സിനിമാട്ടോഗ്രഫി എംഎഫ്എയും വിജയിച്ചു. പഠനഭാഗമായി നിരവധി പരീക്ഷണ ചിത്രങ്ങൾ നിർമ്മിച്ചിരുന്നു. എങ്കിലും കവിതയിലാണ് ആദ്യം താല്പര്യം കാണിച്ചിരുന്നത്. 1996-ലാണ് ആദ്യ സമാഹാരമായ ആയോധനത്തിന്റെ അച്ചുതണ്ട് പ്രസിദ്ധീകരിച്ചത്. പിന്നീട് 2006-ൽ ആദ്യ  ഡോക്യുമെന്ററിയായ *താണ്ഡവ ദ ഡാൻസ് ഓഫ് ഡിസ്സൊലൂഷൻ* തയ്യാറാക്കി. സാമൂഹിക വിഷയങ്ങളാണ് എല്ലാത്തിലും കൈകാര്യം ചെയ്തിരുന്നത്.

## കവിതകൾ
* പച്ചയ്ക്ക് (തിരഞ്ഞെടുത്ത കവിതകൾ)
* പോളിമോർഫിസം
* ആയോധനത്തിന്റെ അച്ചുതണ്ട്
* അയനം വചനരേഖയിൽ

## ഡോക്യുമെന്ററികൾ
* ഷെയ്പ് ഓഫ് ദി ഷെയ്പ്‌ലെസ് - 2010
* ലവ് ഇൻ ദ ടൈം ഓഫ് ഫോർക്ലോസർ - 2009
* ഹിഡൻ തിങ്സ് - 2009
* സോൾ ഓഫ് സോളമൻ - 2008
* കാപ്ച്വറിങ് ദ സൈൻസ് ഓഫ് ഗോഡ് - 2008
* ഹോളി മാസ് - 2007
* ട്രീ ഓഫ് ലൈഫ് - 2007
* സിമുലാക്ര ദ റിയാലിറ്റി ഓഫ് ദ അൺറീൽ - 2007
* ദ ഇന്നർ സൈലൻസ് ഓഫ് ദ ടുമുൾട്ട് - 2007
* ഹിഡ്-എന്റിറ്റി - 2007
* താണ്ഡവ ദ ഡാൻസ് ഓഫ് ഡിസ്സൊലൂഷൻ - 2006

## ചലച്ചിത്രം
* പപ്പിലിയോ ബുദ്ധ - 2012
* ക ബോഡി സ്കേപ്സ് - 2016

## പുരസ്കാരങ്ങൾ
* കേരള സാഹിത്യ അക്കാദമിയുടെ കനകശ്രീ എൻഡോവ്മെന്റ് പുരസ്കാരം - 2003 (അയനം വചനരേഖയിൽ)

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രസംവിധായകർ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:മലയാളകവികൾ
വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ
ഭദ്ര എൻ. മേനോൻ

ഒരു മലയാള നോവലിസ്റ്റും കഥാകൃത്തുമായിരുന്നു **ഭദ്ര എൻ. മേനോൻ** (1931 - 2012 സെപ്റ്റംബർ 7). മലയാളത്തിലെ ആദ്യത്തെ വനിതാ ഡിറ്റക്‌ടീവ്‌ നോവലിസ്‌റ്റ്‌ എന്ന നിലയിൽ ഇവർ ശ്രദ്ധേയയാണ്. 2004-ൽ പുറത്തിറങ്ങിയ *സിൽവർ ജയിംസ്* ആണ് ഇവർ രചിച്ച കുറ്റാന്വേഷണ നോവൽ. 
## ജീവിതരേഖ
വളരെ ചെറുപ്പം മുതൽ തന്നെ എഴുത്തിനോട് താത്പര്യം പ്രകടിപ്പിരുന്ന ഭദ്ര കൊല്ലം തേവള്ളി മലയാളിസഭാമന്ദിരം സ്ക്കൂളിലെ വിദ്യാഭ്യാസ കാലത്ത് *ഘോരവനം* എന്ന പേരിൽ ഒരു ഡിറ്റക്ടീവ് നോവൽ എഴുതിയിരുന്നു. നോട്ട് ബുക്കിൽ എഴുതി തുടങ്ങിയ ഈ നോവൽ  വീട്ടുകാരുടെ കണ്ണിൽപെട്ടതോടെ എഴുത്തിനു വിരാമമിടേണ്ടി വന്നു. ഇന്റർമീഡിയറ്റ് പഠനത്തിനുശേഷം വിവാഹിതയായി ഭർത്താവിന്റെ വടക്കൻ പറവൂരിലെ വീട്ടിലെത്തിയതോടെ  വീണ്ടും ശ്രദ്ധ എഴുത്തിലേക്ക് തിരിഞ്ഞു. ഇക്കാലയളവിൽ  എഴുതിയ *പെണ്ണുകാണലിനുശേഷം* എന്ന ചെറുകഥ ദേശബന്ധുവിന്റെ വാരാന്തപതിപ്പിൽ 'ലേഖ' എന്ന തൂലികാനാമത്തിൽ പ്രസിദ്ധീകരിച്ചു.

*സിൽവർ ജയിംസ്* എഴുതാൻ ഭദ്രാ മേനോന് പ്രചോദനമായത് ഷെർലക് ഹോംസ് കഥകളായിരുന്നു. 2002-ലെ ലണ്ടൻ യാത്രക്കിടെ ബേക്കർ സ്ട്രീറ്റിലെ ഷെർലക്‌ ഹോംസിന്റെ പേരിലുള്ള മ്യൂസിയം സന്ദർശിക്കുവാൻ സാധിച്ചത് ഇവരിൽ വലിയ ആവേശം ജനിപ്പിച്ചു. ലണ്ടനിൽനിന്ന് മടങ്ങിയെത്തിയ ഉടൻ വർഷങ്ങൾക്കുമുമ്പ് പാതിവഴിയിൽ രചന ഉപേക്ഷിച്ച സിൽവർ ജെയിംസിന്റെ കൈയെഴുത്തുപ്രതി പൊടിതട്ടിയെടുത്ത് വീണ്ടും എഴുതിത്തുടങ്ങി. 'മലയാളത്തിൽ ആദ്യമായി ഒരു വനിത എഴുതിയ അപസർപ്പക നോവൽ' എന്ന വിശേഷണത്തോടെയാണ്  2004 മാർച്ചിൽ *സിൽവർ ജെയിംസ്*' പുറത്തിറങ്ങിയത്. സൈന്ധവ ബുക്‌സ് ആയിരുന്നു പ്രസാധകർ. *അർച്ചനാപുഷ്പങ്ങൾ*, *കഥാകുസുമങ്ങൾ* എന്നീ കഥാസമാഹാരങ്ങളാണ് ഇവരുടെ പ്രസിദ്ധീകരിക്കപ്പെട്ട മറ്റ് പുസ്തകങ്ങൾ.

സിൽവർ ജെയിംസിന്റെ രണ്ടാംഭാഗം എഴുതി തുടങ്ങിയ ഭദ്ര മേനോൻ ആറ് അധ്യായങ്ങൾ പൂർത്തിയാക്കിയിരുന്നു. മെനിഞ്ചൈറ്റിസ് ബാധയെത്തുടർന്ന് കുറച്ചുനാളായി ചികിത്സയിലായിരുന്ന ഇവർ 2012 സെപ്റ്റംബർ 9-ന് അന്തരിച്ചു. പരേതനായ കെ. നാരായണമേനോനാണ്‌ ഭർത്താവ്‌. മക്കൾ: ശ്രീലതാമേനോൻ, പ്രൊഫ. വിനോദ്‌ചന്ദ്ര മേനോൻ, ഡോ. വിനീതാമേനോൻ, അഡ്വ. എൻ. ശരത്‌ചന്ദ്ര മേനോൻ, ഡോ. എൻ. ജയചന്ദ്രമേനോൻ.
## പുറത്തേക്കുള്ള കണ്ണികൾ
*'80' ഭദ്ര കേസ് തുടരുന്നു, ദേശാഭിമാനി
* മുത്തശ്ശിക്കഥ തുടരുന്നു....ഡിറ്റക്ടീവിലൂടെ, ലൈവ് വാർത്ത.കോം
## അവലംബം

വർഗ്ഗം:മലയാളം നോവലെഴുത്തുകാർ
വർഗ്ഗം:മലയാളത്തിലെ സ്ത്രീ എഴുത്തുകാർ
ഡയറി പ്ലാന്റ്

പാൽ സംഭരിച്ച് ശുദ്ധമാക്കി ശീതീകരിച്ച് വിപണനത്തിനു തയ്യാറാക്കുന്ന സ്ഥലമാണ് **ഡയറി പ്ലാന്റ്**. സംഭരണ കേന്ദ്രങ്ങളിൽ നിന്നും കർഷകരിൽ നിന്നും നേരിട്ട് പാൽ സ്വീകരിക്കുന്നതിന് സൗകര്യമുള്ള ഒരു സ്ഥലമാണിത്. പാൽ സ്വീകരിച്ചശേഷം പാസ്റ്റരീകരണ (Pasteurization) പ്രക്രിയക്ക് വിധേയമാക്കി, കവറിലാക്കി, ശുചിയായ പാൽ ഉപഭോക്താക്കൾക്കു ലഭ്യമാക്കുന്നു. പാൽ കേടുവരാതെ കൂടുതൽ സമയം ശീതീകരിച്ചു സൂക്ഷിക്കാനും പാലിലെ രോഗാണുക്കളെ നശിപ്പിക്കാനും വേണ്ടിയാണ് പാസ്ററരീകരണം നടത്തുന്നത്. പാൽ കുറഞ്ഞത് 630c യിൽ 30 മിനിട്ടോ, 720c യിൽ 15 സെക്കന്റോ സമയത്തേക്ക് ചൂടാക്കുന്ന പ്രക്രിയയാണ് പാസ്റ്റരീകരണം. ചൂടാക്കിയ പാൽ പെട്ടെന്ന് 50c വരെ തണുപ്പിക്കുന്നു. പാൽ ഉത്പാദനം അധികമുള്ള കാലങ്ങളിൽ, പാൽപ്പൊടിയും വെണ്ണയും നെയ്യും മറ്റു പാൽ ഉത്പന്നങ്ങളുമായി മാറ്റി ഉത്പാദനം കുറവുള്ള സമയത്ത് ഉപയോഗിക്കത്തക്ക വിധം ഡയറി പ്ലാന്റിൽ തയ്യാറാക്കുന്നു. ഐസ്ക്രീം, പാൽ പേഡ തുടങ്ങിയ മറ്റ് പാൽ ഉത്പന്നങ്ങളും നിർമ്മിക്കാനുള്ള സൗകര്യവും ഡയറി പ്ലാന്റിൽ ഉണ്ടായിരിക്കും.

## ഡയറി പ്ലാന്റ് തുടങ്ങുമ്പോൾ ശ്രദ്ധിക്കേണ്ട കാര്യങ്ങൾ

ഒരു ഡയറി പ്ലാന്റ് ആരംഭിക്കുമ്പോൾ ചില പ്രത്യേക കാര്യങ്ങൾ ശ്രദ്ധിക്കേതുണ്ട്.
#പാൽ സുലഭമായി ലഭിക്കുന്ന സ്ഥലത്തായിരിക്കണം പ്ലാന്റ് തുടങ്ങുന്നത്.
#കർഷകരിൽ നിന്നു വാങ്ങുന്ന പാലിന് ആകർഷകമായ വില നൽകുക.
#പാലിന്റേയും പാൽ ഉത്പന്നങ്ങളുടേയും ഗുണമേന്മ ഉറപ്പ് വരുത്തുക.
#സ്വീകരിക്കുന്ന പാലിന്റെ വില യഥാസമയം നൽകുക; കാല താമസം ഒഴിവാക്കുക.
#കൃത്യമായ കണക്കുകളും അവയുടെ കാര്യക്ഷമമായ അവലോകനവും.
#തൊഴിലാളികളുമായി നല്ല അന്തരീക്ഷം നിലനിറുത്തുക.

## മിൽമ

കേരളത്തിൽ കേരള കോ-ഓപ്പറേറ്റീവ് മിൽക്ക് മാർക്കറ്റിംഗ് ഫെഡറേഷൻ (Kerala Co-operative Milk Federation-KCMMF)ന്റെ കീഴിൽ മിക്കവാറും എല്ലാ ജില്ലാ ആസ്ഥാനങ്ങളിലും സഹകരണാടിസ്ഥാനത്തിൽ മിൽക്ക് പ്രൊഡ്യൂസേഴ്സ് യൂണിയനുകളുടെ പങ്കാളിത്തത്തോടുകൂടി ഡയറി പ്ലാന്റുകൾ പ്രവർത്തിച്ചുവരുന്നു. 

## അവലംബം

## പുറത്തേക്കുള്ള കണ്ണികൾ

*http://www.sdstate.edu/ds/plant/index.cfm 
*http://www.chitaledairy.com/ 
*https://muralyadairy.com/

വർഗ്ഗം:ക്ഷീര വ്യവസായം
തമിഴ്നാട് ഗവർണ്ണർമാരുടെ പട്ടിക

തമിഴ്നാട് ഗവർണ്ണർമാരായി ചുമതലയേറ്റവരുടെ സമ്പൂർണ്ണ പട്ടികയാണിത്.

;Graphical

ImageSize = width:800 height:auto barincrement:12
PlotArea  = top:10 bottom:50 right:130 left:20
AlignBars = late

DateFormat = yyyy
Period     = from:1969 till:2012
TimeAxis   = orientation:horizontal
ScaleMajor = unit:year increment:5 start:1969

Colors     =
  id:canvas      value:rgb(0.97,0.97,0.97)
  id:PA   value:blue legend: Appointed
  id:GP   value:red legend: Acting
Legend     = columns:2 left:150 top:24 columnwidth:100

Backgroundcolors = canvas:canvas

BarData =
  barset:TNG

PlotData=
  width:5 align:left fontsize:S shift:(5,-4) anchor:till
  barset:TNG

  from:1969 till:1971 color:PA text:"Ujjal Singh (1969 &ndash; 1971)"
  from:1971 till:1976 color:PA text:"K. Kalidas Shah (1971 &ndash; 1976)"
  from:1976 till:1977 color:PA text:"Mohan Lal Sukhadia (1976 &ndash; 1977)"
  from:1977 till:1977 color:GP text:"P. Govindan Nair (1977 &ndash; 1977)"
  from:1977 till:1980 color:PA text:"Prabhudas Patwari (1977 &ndash; 1980)"
  from:1980 till:1980 color:GP text:"M. M. Ismail (1980 &ndash; 1980)"
  from:1980 till:1982 color:PA text:"Sadiq Ali (1980 &ndash; 1982)"
  from:1982 till:1988 color:PA text:"Sundar Lal Khurana (1982 &ndash; 1988)"
  from:1988 till:1990 color:PA text:"P. C. Alexander (1988 &ndash; 1990)"
  from:1990 till:1991 color:PA text:"Surjit Singh Barnala (1990 &ndash; 1991)"
  from:1991 till:1993 color:PA text:"Bhishma Narain Singh (1991 &ndash; 1993)"
  from:1993 till:1996 color:PA text:"M. Chenna Reddy (1993 &ndash; 1996)"
  from:1996 till:1997 color:GP text:"Krishan Kant (1996 &ndash; 1997)"
  from:1997 till:2001 color:PA text:"M. Fatima Beevi (1997 &ndash; 2001)"
  from:2001 till:2002 color:GP text:"C. Rangarajan (2001 &ndash; 2002)"
  from:2002 till:2004 color:PA text:"P. S. Ramamohan Rao (2002 &ndash; 2004)"
  from:2004 till:2008 color:PA text:"Surjit Singh Barnala (2004 &ndash; 2011)"
  from:2011 till:2008 color:PA text:"Konijeti Rosaiah (2011 &ndash; 2016)"
 

## അവലംബം

വർഗ്ഗം:തമിഴ്നാട് ഗവർണ്ണർമാർ
വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ
വർഗ്ഗം:തമിഴ്‍നാടുമായി ബന്ധപ്പെട്ട പട്ടികകൾ
പാപ്പിലിയോ ബുദ്ധ (ചലച്ചിത്രം)

ജയൻ കെ. ചെറിയാൻ സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***പാപ്പിലിയോ ബുദ്ധ***. ഇദ്ദേഹത്തിന്റെ ആദ്യ മലയാളചലച്ചിത്രമാണ് പാപ്പിലിയോ ബുദ്ധ. മലയാളി പരിസ്ഥിതി പ്രവർത്തകനായ കല്ലേൽ പൊക്കുടൻ, തമ്പി ആന്റണി, പത്മപ്രിയ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. അതോടൊപ്പം 150-ഓളം ആദിവാസികളും ചിത്രത്തിൽ അഭിനയിച്ചിരിക്കുന്നു. സിലിക്കോൺ മീഡിയ, തമ്പി ആന്റണിയുടെ കായൽ ഫിലിംസ്, ജയൻ ചെറിയാൻ എന്നിവർ സംയുക്തമായി ചിത്രം നിർമ്മിച്ചിരിക്കുന്നു. ജയനും നോവലിസ്റ്റ് പി. സുരേന്ദ്രനുമാണ് തിരക്കഥ തയ്യാറാക്കിയിരിക്കുന്നത്. വയനാട്ടിലെ മുത്തങ്ങ, മേപ്പാടി, കണ്ണൂർ, ചെങ്ങറ, തുടങ്ങിയ മേഖലകളിലാണ് ചിത്രം പ്രധാനമായും ചിത്രീകരിച്ചിരിക്കുന്നത്. 19 ദിവസം കൊണ്ടാണ് ചിത്രീകരണം പൂർത്തിയായത്.

ഗാന്ധിജിയെ അപമാനിക്കുന്നുവെന്ന കാരണത്താൽ ഇന്ത്യൻ സെൻസർ ബോർഡ് ചിത്രത്തിന്റെ പ്രദർശനാനുമതി നിഷേധിച്ചു.

## കഥാസംഗ്രഹം
വയനാട്ടിലെ ആദിവാസി ഭൂമിപ്രശ്‌നവും അതിനെ തുടർന്ന് ദളിതർ ബുദ്ധമതത്തിലേക്ക് പരിവർത്തനം ചെയ്യുന്നതുമാണ് ചിത്രത്തിന്റെ ഇതിവൃത്തം. പാപ്പീലിയോ ബുദ്ധ എന്ന ചിത്ര ശലഭത്തെക്കുറിച്ച് പഠിക്കാൻ കേരളത്തിലെത്തുന്ന അമേരിക്കൻ സംഘം ആദിവാസികളും ദളിതരും അനുഭവിക്കുന്ന പീഡനങ്ങളെക്കുറിച്ച് നേരിട്ടു മനസ്സിലാക്കുന്നു. പശ്ചിമഘട്ടത്തിലെ ദളിത് പീഡനങ്ങളും മുന്നേറ്റങ്ങളുമാണ് ചിത്രത്തിന്റെ കഥ. കേരളത്തിൽ സമീപകാലത്തുണ്ടായ ആദിവാസി പ്രശ്നങ്ങളും ചിത്രത്തിൽ പ്രതിപാദിക്കുന്നു. ചെങ്ങറ ഭൂസമരം, ഡി.എച്ച്.ആർ.എം പ്രവർത്തകർക്കുനേരെയുണ്ടായ പോലീസ് അതിക്രമം കണ്ണൂരിലെ ദളിത് ഓട്ടോ ഡ്രൈവർക്കുണ്ടായ അനുഭവം എന്നിവയും പാപ്പിലിയോ ബുദ്ധ ചിത്രീകരിച്ചിരിക്കുന്നു.

## വിവാദം
പാപ്പിലിയോ ബുദ്ധ ഗാന്ധിജിയെയും ബുദ്ധനെയും അപമാനിക്കുന്നുവെന്ന കാരണത്താൽ ഇന്ത്യൻ സെൻസർ ബോർഡ് ചിത്രത്തിന്റെ ഇന്ത്യയിലെ പ്രദർശനാനുമതി നിഷേധിച്ചു. സ്ത്രീക്കെതിരെയുള്ള അക്രമം ചിത്രീകരിച്ചു, അസഭ്യഭാഷ ഉപയോഗിച്ചു എന്നിവയും കാരണമായി ചൂണ്ടിക്കാണിച്ചിരിക്കുന്നു. പോലീസിന്റെ ദളിതർക്കും സ്ത്രീകൾക്കുമെതിരെയുള്ള അതിക്രമങ്ങളുടെയും ദളിതരെ ജാതിപ്പേർ വിളിച്ച് അവഹേളിക്കുന്നതിന്റെയും ദൃശ്യങ്ങൾ ചിത്രത്തിലുണ്ടെന്ന കാരണത്താലാണ് അനുമതി നിഷേധിച്ചത്. ചിത്രത്തിന്റെ ക്ലൈമാക്‌സ് രംഗത്തിൽ ഗാന്ധിജിയുടെ കോലം കത്തിക്കുന്നതുൾപ്പടെയുള്ള രംഗങ്ങൾ ഉൾക്കൊള്ളിച്ചിരിക്കുന്നു. സെൻസർബോർഡുമായി ഏഴുമാസത്തോളം ഇതുമായി ബന്ധപ്പെട്ട് ചർച്ചകൾ നടന്നു. തുടർന്ന് 26 കട്ടുകളോടെ അനുമതി നൽകപ്പെട്ടു.

## ചലച്ചിത്രമേളകൾ
2013 ഓഗസ്റ്റ് 22 മുതൽ സെപ്റ്റംബർ 2 വരെ നടക്കുന്ന 37-ആമത് മോൺട്രിയോൾ മേളയിൽ ചിത്രം പ്രദർശിപ്പിക്കും. ആതൻസ് ഇന്റർനാഷണൽ ഫിലിം ആന്റ് വിഡിയോ ഫെസ്റ്റിവലിൽ പ്രദർശിപ്പിക്കുകയും മികച്ച രണ്ടാമത്തെ ചിത്രത്തിനുള്ള പുരസ്കാരം ലഭിക്കുകയും ചെയ്തു. ബ്രിട്ടീഷ് ഫിലിം ഇൻസ്റ്റിറ്റ്യൂട്ടിന്റെ എൽ.എൽ.ജി.എഫ്.എഫ്. 2013, ഒക്സാക ഇന്റർനാഷണൽ ഫിലിം ഫെസ്റ്റിവൽ 2013, മെക്സിക്കോ ഫിലിം ഫെസ്റ്റിവൽ, ട്രിനിഡാഡ് ആന്റ് ടൊബാഗോ ഇന്റർനാഷണൽ ഫിലിം ഫെസ്റ്റിവൽ 2013, പോർട്ട് ഓഫ് സ്പെയിൻ തുടങ്ങി നിരവധി മേളകളിലേക്ക് ചിത്രം തിരഞ്ഞെടുക്കപ്പെട്ടു.

## പുരസ്കാരങ്ങൾ
2012-ലെ സംവിധാനത്തിനുള്ള കേരളസർക്കാറിന്റെ പ്രത്യേക ജൂറി പുരസ്‌കാരം നേടി. അതോടൊപ്പം മികച്ച നടിക്കുള്ള പ്രത്യേക പരാമർശം, മികച്ച നവാഗത സംവിധായകനുള്ള കേരള ഫിലിം ക്രിട്ടിക്സ് അസോസിയേഷൻ അവാർഡ് എന്നിവയും ലഭിച്ചു. ആതൻസ് ഇന്റർനാഷണൽ ഫിലിം ആന്റ് വിഡിയോ ഫെസ്റ്റിവലിൽ രണ്ടാമത്തെ ചിത്രത്തിനുള്ള പുരസ്കാരം നേടി.

## അവലംബം

## പുറത്തേക്കുള്ള കണ്ണികൾ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
ജോസഫ് ആന്റൺ:എ മെമ്മയർ

thumb|150px|വലത്ത്‌|കവർ

ഇംഗ്ലീഷ് നോവലിസ്റ്റായ സൽമാൻ റുഷ്ദിയുടെ  സാത്താന്റെ വചനങ്ങൾ എന്ന കൃതിയുടെ പ്രസിദ്ധീകരണത്തെത്തുടർന്ന് മതമൗലികവാദികളുടെ വധഭീഷണിനേരിട്ട നാളുകളിലെ അനുഭവങ്ങളടങ്ങിയ കൃതിയാണ്  **ജോസഫ് ആന്റൺ:എ മെമ്മയർ**. അക്കാലത്ത് റുഷ്ദി സ്വീകരിച്ചിരുന്ന അപരനാമമാണ് *ജോസഫ് ആന്റൺ*. സാഹിത്യകാരന്മാരായ ജോസഫ്‌ കോൺറാഡ്‌, ആന്റൺ ചെക്കോവ് എന്നിവരുടെ പേരുകളുടെ ആദ്യഭാഗങ്ങൾ ചേർത്താണ് ജോസഫ് ആന്റൺ എന്ന പേരുണ്ടാക്കിയത്.

## ഉള്ളടക്കം
സാത്താന്റെ വചനങ്ങൾ എന്ന കൃതിയിലെ പരാമർശങ്ങളുടെ പേരിൽ റുഷ്ദിക്കെതിരെ ആയത്തുല്ല ഖൊമൈനി ഫത്വ പുറപ്പെടുവിച്ചു. 1989 ഫെബ്രുവരി 14നായിരുന്നു അത്. ഇസ്ലാമിനും പ്രവാചകനും ഖുർആനും എതിരായി എഴുതി എന്നാരോപിച്ചായിരുന്നു ഫത്വ. ഫത്‌വയിൽനിന്ന് രക്ഷതേടി ബ്രിട്ടനിലെ 20 സുരക്ഷാതാവളങ്ങളിൽ മാറിമാറിക്കഴിഞ്ഞതും സുഹൃത്തുക്കളായ സാഹിത്യകാരന്മാരെ രഹസ്യമായി സന്ദർശിച്ചതുമെല്ലാം 'ജോസഫ് ആന്റണി'ൽ വിവരിക്കുന്നുണ്ട്. സ്വന്തം അനുഭവങ്ങൾക്കൊപ്പം അക്കാലത്ത് ഇതുസംബന്ധിച്ചുവന്ന പത്രവാർത്തകളും ലേഖനങ്ങളുമെല്ലാം ചേർത്താണ് പുസ്തകം തയ്യാറാക്കിയിരിക്കുന്നത്.

## പുരസ്കാരങ്ങൾ
*സാമുവൽ ജോൺസൺ പുരസ്കാരത്തിനായി തെരഞ്ഞെടുക്കപ്പെട്ട 14 പുസ്തകങ്ങളിലൊന്നാണിത്.

## അവലംബം


വർഗ്ഗം:ഇംഗ്ലീഷ് ഗ്രന്ഥങ്ങൾ
പാലമുക്ക്

കൊല്ലം ജില്ലയിലെ ഇടമുളയ്ക്കൽ ഗ്രാമ പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **പാലമുക്ക്**. ഇടമുളയ്ക്കൽ വില്ലേജ് ഒഫീസ് ഇവിടെ സ്ഥിതി ചെയ്യുന്നു.

വർഗ്ഗം:കൊല്ലം ജില്ലയിലെ ഗ്രാമങ്ങൾ
ട്രിവാൻഡ്രം ലോഡ്ജ്

വി.കെ. പ്രകാശ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***ട്രിവാൻഡ്രം ലോഡ്ജ്***. ജയസൂര്യ, ഹണി റോസ്, അനൂപ് മേനോൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. അനൂപ് മേനോൻ തന്നെയാണ് ഈ ചിത്രത്തിന്റെ രചനയും നിർവ്വഹിച്ചിരിക്കുന്നത്. ടൈം ആഡ്സ് എന്റർടെയിൻമെന്റിന്റെ ബാനറിൽ പി.എ. സെബാസ്റ്റ്യൻ നിർമ്മിച്ചിരിക്കുന്ന ഈ ചിത്രത്തിലെ ഗാനങ്ങൾക്ക് സംഗീതം പകർന്നിരിക്കുന്നത് എം. ജയചന്ദ്രൻ ആണ്. ഛായാഗ്രഹണം പ്രദീപ് നായരും ചിത്രസംയോജനം മഹേഷ് നാരായണനും നിർവ്വഹിച്ചിരിക്കുന്നു.

## അഭിനേതാക്കൾ
* ജയസൂര്യ – അബ്ദു
* ഹണി റോസ് – ധ്വനി നമ്പ്യാർ
* അനൂപ് മേനോൻ – രവിശങ്കർ
* മാസ്റ്റർ ധനഞ്ജയ് – അരുൺ
* ബേബി നയൻതാര – അമല
* സുകുമാരി – പെഗ്ഗി
* ജനാർദ്ദനൻ – ആർതർ റെൽട്ടൻ
* പി. ജയചന്ദ്രൻ – നാരായണൻ പോറ്റി
* ഭാവന – മാളവിക
* പി. ബാലചന്ദ്രൻ – കോര
* സൈജു കുറുപ്പ് – ഷിബു വെള്ളായണി
* തെസ്നി ഖാൻ – കന്യക
* ബാബു നമ്പൂതിരി – തങ്ങൾ
* നിഖിൽ – വിവേക്
* ദേവി അജിത്ത് – സെറീന
* അരുൺ – സതീശൻ
* കൊച്ചുപ്രേമൻ – സദാനന്ദൻ
* കൃഷ്ണപ്രഭ – റോസ്‌ലിൻ
* നന്ദു – ആന്റണി
* പൊന്നമ്മ ബാബു – സ്കൂൾ ടീച്ചർ

## സംഗീതം

## പുറത്തേക്കുള്ള കണ്ണികൾ
* 
* ''ട്രിവാൻഡ്രം ലോഡ്ജ്''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വി.കെ. പ്രകാശ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
മലബാർ പ്രിൻസസ്സ്

2004-ൽ ഇറങ്ങിയ ഒരു ഫ്രഞ്ച് ചലചിത്രം ആണ് . ഇത് സംവിധാനം ചെയ്തിരികുന്നത് ഗില്ലെസ് ലെഗ്രന്ദ് ആണ്. 

## പുറമെ നിന്നുള്ള കണ്ണികൾ
* 
വർഗ്ഗം:ഫ്രഞ്ച് ചലച്ചിത്രങ്ങൾ
വർഗ്ഗം:2004-ൽ പുറത്തിറങ്ങിയ ചലച്ചിത്രങ്ങൾ
കൊച്ചിൻ സാഗ

റോബർട്ട്‌ ബ്രിസ്റ്റോ എഴുതിയ കൃതിയാണ് **കൊച്ചിൻ സാഗ**. കൊച്ചി തുറമുഖത്തിന്റെ നിർമ്മാണ ഘട്ടങ്ങൾ, അതിൽ നേരിടേണ്ടി വരുന്ന ബുദ്ധിമുട്ടുകൾ ഇന്ത്യാ രാജ്യത്തെ അനുഭവങ്ങൾ, കൊച്ചിയിലെ ജനങ്ങൾ ഇവയെല്ലാം ഈ ആത്മകഥ അംശമുള്ള രചനയിൽ വരുന്നുണ്ട്. കൊച്ചിയിലെ ലോട്ടസ് ക്ലബ്‌ നിർമ്മിക്കാനും ബ്രിസ്ടോ ആണ് മുൻകൈ എടുത്തത്‌. ബ്രിസ്റ്റോയുടെ പത്നി രൂപീകരിച്ച പെൺകുട്ടികളുടെ സംഘം അതിന്റെ പ്രവർത്തനങ്ങൾ എന്നിവയും ഇതിൽ വിവരിക്കുന്നു. കൊച്ചിയുടെ ചരിത്രത്തെ, ഭരണാധികാരികളെ , ബ്രിട്ടീഷ്‌ അധികാരികളെ ഒപ്പം മാപ്പിള ലഹള വരെ ഈ കൃതിയിൽ പ്രതിപാദിക്കപ്പെടുന്നു.

## അവലംബം

വർഗ്ഗം:ഇംഗ്ലീഷ് ഗ്രന്ഥങ്ങൾ